
— izvodi sve vrste građevinskih radova visoko i niskogradnje, 

— poduzeće je specijalizirano za izgradnju stanova i proizvodi stanove 
za tržište, 

— sve projekte za stanove i stambena naselja izrađujemo u vlastitom 
Projektnom birou, 

— normalnu opeku i tankostijene opekarske proizvode proizvodimo 

u vlastitoj Ciglani, ? , - 

— u vlastitoj betonari i separaciji proizvodimo građevinski materijal, 
betonske i opekarske prefabrikate, a gotov beton dovozimo vlastitim 
vozilima na gradnje i po narudžbi ugrađujemo, 

— preuzlmamo-zidarske, tešarske, fasaderske, armiračke, škelarske i zemljane 
radove koje obavljamo specijaliziranim pogonima 




GRAĐEVINAR 

God. XVIII Srpanj 1966 Broj 7 


TEMELJENJE REZERVOARA ZAGREBAČKE TOPLANE 
NA PODLOZI OD PEPELA UGLJENE PRAŠINE 

Ing. Ivo Kleiner, INSTITUT »GEOEXPERT«, Zagreb 


1. Općenito 

Zagrebačka toplana do sada je isključivo kori¬ 
stila za gorivo sitni otpadni ugljeni materijal iz se- 
paracija naših ugljenokopa, uglavnom iz rudnika 
Kreka. Po potrebi, dobiveni ugljen prolazio je kroz 
drobilice, gdje je drobijen u čestice sitnije od 5 mm. 
Ugljena prašina ubacivana je pod pritiskom u ognji¬ 
šte, a izgorjele čestice padale su u bazen s vodom, 
od kuda su pumpama dizane i vodom transporti¬ 
rane, kroz cij evo vode, do mjesta deponiranja. Pum¬ 
panje i transportiranje pepela ugljene prašine s vo¬ 
dom je približno u omjeru 1 : 8. Pepel se odlagao u 
blizini toplane na mjestima prirodnih ili umjetnih 
depresija, kojih je u blizini toplane, smještene ne¬ 
posredno uz Savu, bilo dosta. Cestice pepela ugljene 
prašine, vodom nanošene, taložile su se i razastirale 
pod kutem od približno 5°. Nakon što se voda iscje- 
dila, i površina pepela osušila, dobivao se izgled 
pješčanih površina. 

Povećanjem kapaciteta naših rafinerija pojavio 
se na tržištu, uz vrlo pristupačne uvjete, mazut. Za¬ 
grebačka toplana odlučila se na djelomičnu preori¬ 
jentaciju goriva, i jedno ložište preradila za kori¬ 
štenje mazuta. Za normalnu 20-dnevnu rezervu ma¬ 
zuta (10000 m 3 ) trebalo je izgraditi dva rezervoara, 
od kojih će svaki biti 12 m visok, a 25 m u promje¬ 
ru, tako da sadrži 5000 m\ 

S obzirom na iskorištenost prostora oko toplane 
i na vezu s željezničkim kolosijekom, najpogodniji 
smještaj rezervoara bila je jedna od površina na 
kojoj je prethodno deponiran pepeo ugljene pra¬ 
šine. 

Trebalo je sondažnim istražnim radovima ispi¬ 
tati teren, laboratorijskim i terenskim pokusima 
odrediti karakteristike materijala tla i na temelju 
toga izračunati nosivost i slijeganje, te preporučiti 
način fundiran ja. 

2. Terensko-istražni radovi 

Poznavajući način nastajanja odlagališta pepela 
ugljene prašine, na površini predviđenoj za izgrad¬ 
nju rezervoara obavljena su slijedeća terenska ispi¬ 
tivanja (prikazana na situaciji, si. 1): 

a) sondažno bušenje 

Rotacionom sondažnom garniturom »Geomašina« 
tipa BA-150 izbušene su dvije bušotine, R-l dubine 
20 m, i R-2 dubine 20 m. 


Paralelno s bušenjem, na svaki metar dubine, 
izvođen je standardni penetracioni pokus koji se 
sastoji od brojenja udaraca kod zabijan ja cilindra 
vanjskog promjera 51 mm u tlo za 30,5 cm sa ute¬ 
gom težine 63,5 kg i visine pada 76,2 cm. Broj uda¬ 
raca »H« standardnog penetracionog pokusa izve¬ 
denih u dubinama u kojima je geološko predopte- 
rećenje manje od 23 t/m 2 treba korigirati prema 



SI. 1: Situacija istražno terenskih radova 
Legenda: B sondažne bušotine, PO probno optere¬ 
ćenje, X H udarne sonde 

dijagramima koje su dali Gibbs i Holtz. Korigirane 
vrijednosti »H« za sloj pepela iznosile bi između 
12 i 15 udaraca, a što odgovara vrijednostima mo¬ 
dula kompresije dobivenih u laboratoriju, odnosno 
ispitivanjem probne ploče in situ. Neporemećeni 
uzorci nisu se mogli izvaditi, a poremećeni uzorci 


Rezultati prosječnih vrijednosti udarnih pene- 
tracionih sondi prikazani su na si. 3. 

c) Iskop sondažnih jama 

Iskopano je dvije sondažne jame iz kojih su uzeti 
neporemećeni uzorci pepela ugljene prašine, jer se 

SI. 2: Sondažni profil sonde B-2 

vađeni su iz sržne cijevi redovito uvijek između za¬ 
bijan ja penetracionog cilindra. Rezultati sondažnog 
bušenja za sondu R-2 prikazani su na slici 2. 

b) Udarno penetraciono sondiranje 
Haefeli sondom 

Šuplje šipke promjera 33 mm, na čijem kraju 
se nalazi šiljak promjera 50 mm, zabijaju se u eta¬ 
pama od 30 cm u tlo uz bilježenje broja udaraca 
utega težine 28 kg i visine pada 30 cm. Bilo je ukup¬ 
no 12 udarnih penetracionih sondi ovih dubina: 


H-1 dubine 6,0 m 

H-2 „ 6,0 m 

H-3 „ 6,0 m 

H-4 „ 6,0 m 

H-5 „ 6,0 m 

H-6 „ 8,1 m 


H- 7 dubine 7,5 m 

H- 8 „ 6,0 m 

H- 9 „ 9,3 m 

H-10 „ 8,1 m 

H-ll „ 6,9 m 

H-12 „ 6,6 m 


SI. 3: Prosječne vrijednosti udarnih sondi 

iz sondažnih bušotina nisu mogli izvaditi, a podaci 
penetracionih sondi u malim dubinama nisu pot¬ 
puno pouzdani. Uzorci su uzeti iz dubine 1 i 1,5 m 
ispod površine terena. 

d) Probna opterećenja 

Na površini budućih rezervoara obavljena su 4 
pokusa probnog opterećenja krutom kružnom plo¬ 
čom promjera D = 30 cm i površine A = 710 cm 2 . 
Opterećivalo se u etapama 0,5, 1,0, 1,5, 0,0, 1,5, 2,0, 
2,5, 3,0, te 0,0 kg/cm 2 . Svaka naredna etapa uslije¬ 
dila je nakon završene konsolidacije prethodnog 
opterećenja. Slijeganje je kontrolirano pomoću 3 
komparatora, a vrijeme konsolidacije je bilo prak¬ 
tički ograničeno registriranjem prosječne deforma¬ 
cije na komparatorima, koja nije smjela biti veća 
od 0,025 mm za dvije minute. 

Rezultati prosječnog probnog opterećenja prika¬ 
zani su na si. 4. 

3 Laboratorijska ispitivanja 

Na izvađenim poremećenim i neporemećenim 
uzorcima materijala tla trebalo je obaviti labora¬ 
torijska ispitivanja u svrhu upoznavanja i provje- 

SI. 5: Prosječne granulometričke krivulje 


ravanja njihovih karakteristika. Geomehanička 
ispitivanja obavljena su na uzorcima tla u labora¬ 
toriju: 

— granulometrički sastav određen je na karak¬ 
terističnim poremećenim uzorcima u svrhu odre¬ 


đivanja pripadnosti prema AC klasifikacionom si¬ 
stemu. Na si. 5 date su prosječne krivulje šljunka 
i pepela ugljene prašine; 

— specifična težina šljunkovitog materijala ispi¬ 
tana u laboratoriju kreće se unutar normalnih vri- 

jednosti od u prosjeku 2,7 g/cm 3 , dok pepeo ugljene 
prašine ima vrijednosti koje se kreću od 2,30 do 
2,53 g/cm 3 . Niže vrijednosti od normalnih, izgleda 
da su posljedica nesagorenih ili nepotpuno sago- 
renih čestica ugljena; 

— zapreminska težina, suha i vlažna, ispitana 
je samo na neporemećenim uzorcima pepela uglje¬ 
ne prašine. Dobivene vrijednosti suhe zapreminske 
težine kreću se od 0,70 do 0,90 g/cm 3 , a vlažne za¬ 
preminske težine od 1,20 do 1,35 g/cm 3 . Ove pro¬ 
mjene su zavisne o visini nadsloja i o vremenu od 
deponiranja; 

— stišljivost poremećenih i neporemećenih uzo¬ 
raka pepela ugljene prašine ispitana je u edometar- 
skim aparatima kružnog presjeka profila 70 mm. Svi 
ispitivani uzorci bili su prethodno saturirani vo¬ 
dom i za vrijeme ispitivanja potopljeni pod vodom. 
Opterećavano je u stepenima 0,1, 0,5, 1,0, 2,0, 4,0, 
1,0, te 0,1 kg/cm 2 . Ispitivani su i poremećeni uzorci 
ugrađeni s raznim relativnim porozitetima, kod 
čega se nastojalo imitirani stanje slično onom kod 
deponiranja. Dobiveni rezultati modula stišljivosti 
kreću se od 30 do 80 kg/cm 2 za veličine opterećenja 
od 0,5 do 1,0 kg/cm 2 . Ispitivanje kompresije na ne- 
poremećenom uzorku sa dubine od 1,50 m prikazano 
je na si. 6; 



SI. 6: Dijagram kompresije 


— triaksialno smicanje obavljeno je na uzorci¬ 
ma pepela ugljene prašine. Uzorci su ugrađeni u 
aparat i opterećeni bočnim tlakom a 3 od 1,31, 1,58 
i 2,36 kg/cm 2 . Uzorci su pod ovim tlakom ostavljeni 
tako dugo dok se voda iz pora nije drenirala do 


potpune konsolidacije. Zatim su pod vertikalnim 
tlakom o 1 slomljeni uz takvu brzinu koja je dozvo¬ 
ljavala izjednačenje pornog tlaka unutar uzorka. 
Dobiveni rezultati dali su vrijednosti za koheziju 
c = 0 i za kut unutrašnjeg trenja 0 = 31,5°. (si. 7). 

4. Proračun nosivosti i slijeganja 

Na temelju obavljenih istražnih radova, koji su 
na slikama prikazani kao prosječni rezultati son- 
dažnih bušenja, udarnih penetracionih sondiranja 
i probnih opterećenja tla na mjestima gdje će se 
fundirati rezervoari, teren se sastoji iz ovih slojeva: 

— površinski sloj deponiranog pepela ugljene 
prašine koji se proteže od 3,0 do 5,4 metara ispod 
površine površine terena, terenskim i laboratorij¬ 
skim ispitivanjima pokazuje karakteristike opisane 
u prethodnoj tačci; 

— ispod sloja pepela ugljene prašine pa do du¬ 
bine bušenja od 20 m ispod površine terena, kon¬ 
statiran je dobro graduirani šljunak srednje do 
dobro zbijen, najveće zrno 100 mm, sadržava oko 
30% čestica pijeska i prašine. 

Nosivost temeljnog tla izračunata je prema 
osnovnoj Terzaghijevoj jednadžbi primijenjenoj za 
temelj kružne površine, a prema podacima dobive¬ 
nim laboratorijskim i terenskim ispitivanjima. 

Ukupna moć nošenja tla: 

q f = cx N c + v' x D f x N' q + 0,6 x y' x r x N/ 

Na temelju poznatih veličina 0 = 31,5, odnosno 

. 2 . 

0 = —- 0 =20,8° i c = 0 određeni su koeficijenti 

o 

otpora tla. N c = 0, N q ' = 9, N/ = 6. Ostale veličine 
uzete u račun iznosile su: 

y' = 1,0 t/m 3 , D f = 10 m, r = 12,5 m. 

Uvrštenjem ovih vrijednosti u osnovnu jednadžbu 
dobivamo: 

q f = 54 t/m 2 . 

Dozvoljeno opterećenje tla uz faktor sigurnosti 
F s = 3 iznosi: 

Qf __ 54 

= 18 t/m 2 = 1,8 kg/cm 2 . 

% 

Projektantu je bilo potrebno ukupno kontaktno 
opterećenje od 1,2 kg/cm 2 na 1 m dubine ispod po¬ 
vršine, odnosno 1,0 kg/cm 2 dodatnog opterećenja, 
te je ta vrijednost usvojena kod računa slijeganja. 

S ovom vrijednošću dodatnog opterećenja tla od 
objekta rezervoara ne dolazi u pitanje sigurnost 
od posmičnog loma tla unutar sloja pepela ugljene 
prašine. 

Proračun slijeganja obavljen je prema stvarnom 
opterećenju budućeg rezervoara od 1,0 kg/cm 2 , a 
za slučaj i položaj rezervoara na mjestu sondažne 
bušotine R = 1. Nivo podzemne vode u računu sli¬ 
jeganja pretpostavljen je na 1 m ispod površine 

SI. 7: Triaksijalno smicanje 


terena, što odgovara prosječnim vrijednostima za 
nivo srednje visoke Save. 

Račun slijeganja sproveden je po ovim formu¬ 
lama: 

A o z 

w = —~— x A z za pepeo ugljene prašine 
E 

_ 1 0 _ , a z o + cr z 

w ~ — z x 2 • 3 log -za šljunak 

C CTZO 


gdje je: 

w = slijeganje u cm 
A z = visina promatranog sloja u cm 

A °Z = promjena napona u tlu uslijed dodatnog 
opterećenja od objekta 

o z o = naponi u tlu uslijed vlastite težine u kg/cm 2 
E = modul kompresije u kg/cm 2 
c = indeks kompresije. 

REZERVOAR R-1 

SI. 8: Račun slijeganja 

Modul kompresije »E« za sloj pepela ugljene pra¬ 
šine izabran je na temelju edometarskih laboratorij¬ 
skih ispitivanja i rezultata probnih opterećenja in 
situ. 

Prosjek modula kompresije iz laboratorijskih is¬ 
pitivanja kreće se za dodatna naprezanja u tlu iz¬ 
među 0,5 i 1,0 kg/cm 2 , između 58 i 75 kg/cm 2 . Iz re¬ 
zultata slijeganja probnih opterećenja okruglom 
pločom promjera D = 30 cm i površine A = 710 cm 2 
za vrijednosti opterećenja od 1,0 kg/cm 2 dobivene su 
vrijednosti modula kompresije (deformacije) koje 
se kreću između 36 i 66 kg/cm 2 , a izračunate su pre- 

- r „ 0,67 X a 

ma formuli E =-X VA. 

n 

Za račun slijeganja sloja pepela ugljene prašine 
uzeta je prosječna vrijednost modula kompresije 
E = 60 kg/cm 2 . Za sloj šljunka uzet je prosječni broj 
udaraca N iz standardnog penetracionog pokusa kao 
mjerodavni pokazatelj zbijenosti. 





Raspodjela naprezanja od dodatnog opterećenja 
objekta uzeta je posebno za sredinu i rub rezervo¬ 
ara. Ukupna veličina računskih slijeganja za prvi 
rezervoar, dobivena na temelju tih podataka, iznosi 
za sredinu rezervoara 10,8 cm a za rub 5,8 cm. Na 
si. 8 prikazana je raspodjela naprezanja i tabelarno 
je dat račun slijeganja. 

5. Izgradnja objekta i osmatranja slijeganja 

Prvi rezervoar izveden je u toku X i XI mj. 1964. 
god. Fundiran je na armiranobetonskom prstenu 
dubine 1 m ispod površine. Plato je naknadnim na- 
sipavanjem podignut za oko 40 cm. 

Unutar prstena ugrađen je u slojevima i dobro 
zbijen pjeskovito šljunkovit materijal. 

Po obodu armiranobetonskog prstena ugrađena 
su 4 visinska repera koja su prije početka i za vri¬ 
jeme probnog opterećenja rezervoara redovito po 
nekoliko puta dnevno osmatrana. Osmatranja slije¬ 



di. 10: 


SI. 11: Izgled gotovog rezervoara 

ganja nisu bila sprovedena od početka građenja, ali 
to u ovom slučaju nije toliko bitno kada se zna da 
je udjel vlastite težine rezervoara vrlo mali u uspo¬ 
redbi sa korisnim teretom. Priključci rezervoara sa 
cijevima za dovod i odvod mazuta izvedeni su u 
visinskom pogledu s tolerancijama prema veličina¬ 
ma iz računa slijeganja. 

Na temelju tih osmatranja i paralelnih podataka 
o opterećenju rezervoara, dobiven je dijagram pri¬ 
kazan na si. 9. 


6. Zaključak 

Jedan nesvakidašnji materijal za temeljenje, pe¬ 
peo ugljene prašine, upoznat je klasičnim terenskim 
i laboratorijskim ispitivanjima na temelju kojih su 
izračunati potrebni elementi za fundiran je. Praće¬ 
njem rezervoara u pogonu potvrđene su veličine sli¬ 
jeganja, a prema tome i metode ispitivanja i pro¬ 
računa. 


VODOPRIVREDNA PROBLEMATIKA SAVE 
I NEKI ASPEKTI RJEŠENJA 

Prof. dr ing. Dionis Srebrenović, Zagreb 


(Nastavak) 

3. Analiza prirodnih uslova i privrednih mogućnosti 

Velika fluktuacija protoka, koja na donjem di¬ 
jelu toka Save iznosi 1:20, a u slivovima pritoka 
1:100, i više, indicira na težinu vodoprivredne pro¬ 
blematike; ona stvara velike probleme u pasivnoj 
vodoprivredi, kada se razmatraju pitanja odbrane 
od poplave. Ona tu problematiku stvara još kom¬ 
pleksni j om na sektoru aktivne vodoprivrede, npr. 
kod iskorištenja vodnih snaga, korištenja vode u 
vodoopskrbi uopće i si. Veličina te problematike u 
izvjesnim aspektima dade se uočiti usporednim pri¬ 
kazom prirodnih mogućnosti Save u sadašnjem sta¬ 
nju vodnog režima i gospodarskih potreba za vod¬ 
nim količinama. 

Prikaz vodnih potreba dajemo po interesentima 
za korištenje voda: u poljoprivredi, vodoopskrbi na¬ 
selja i industrije i plovidbi. 

Potrebe voda u poljoprivredi vezane su za utvr¬ 
đivanje poljoprivrednih površina koje dolaze u 
obzir za natapanje u slivu Save. One iznose 933.125 
ha, od čega otpada na sliv srednje i donje Save 
879.925 ha. To je nizinsko područje uz Savu, koje se 
s obzirom na geografsko-fizičke specifičnosti može 
diferencirati na područje istočno i zapadno od Slav. 
Broda. Na prvom se računaju godišnje potrebe nata¬ 
panja 4065 m 3 /ha, a na potonjem 3503 m 3 /ha. 

Prema tome bi trebalo osigurati godišnje količine 
za natapanje na području. 


uzvodno od Siska za 192.201 ha 
vode 

između Siska i Gradiške za 136.997 ha 
vode 

između Gradiške i Broda za 64.740 ha 
vode 

među Broda i Županje za 231.971 ha 
T ode 

i Županje i Beograda za 307.216 ha 


673,3 

hm 3 

479,9 

hm 3 

226,8 

hm 3 

943,0 

hm 3 

1248,8 

hm 3 

3571,8 

hm 3 


To su godišnje količine, a raspoređene su u vege- 
tacionoj sezoni na način da otpada na mjesec: 

Na istočnom području Na zapadnom području 


IV 

10% 

22% 

V 

11% 

1*/« 

VI 

20% 

9% 

VII 

32% 

35% 

VIII 

15% 

16% 

IX 

9% 

14% 

X 

3% 

3% 


Tako raznolika raspodjela količina nije uvjeto¬ 
vana samo geografsko-fizičkim specifičnostima nego 
i strukturom obrade, koja je na istoku žitarska, a na 
zapadu stočarsko-krmna. 

Potrebe voda u industriji i vodoopskrbi uopće 
računate su per capita s 900 do 1000 l/dan. Budući 
da će koncem 1990. živjeti u slivu Save 8,762.700 
ljudi, to se mora računati s ukupnom dnevnom po¬ 
trebom od 8, 439 hm 3 vode, odnosno s 97,7 m 3 /sec. 
Međutim, te se vode sve ne troše, barem 75% je pri 
tom povratnih voda, pa su stvarni gubici shodno to¬ 
me, cca 25 m 3 /sec, i to na u toku Save u Dunav. Kao 
buduće gubitke voda, uz vodoopskrbu naselja i in¬ 
dustrije, valja računati uzvodno od Rugvice 5 
m 3 /sec, na prostoru između Gradiške i Rugvice 7 
m 3 /sec, na sektoru Brod—Gradiška 3 m 3 /sec, na po¬ 
dručju Županja—Brod 3 m 3 /sec, te na području Beo¬ 
grad—Županja 7 m 3 /sec. 

Na osnovu hidrauličko-morfoloških analiza ko¬ 
rita Save može se zaključiti, da je Sava plovna bez 
ikakvih ograničenja na sektoru Rugvica—Sisak pri 
vodostaju + 33 ili većem u Rugvici. Tom vodostaju 
odgovara protoka Q = 163 m 3 /sec. Isto tako se mogu 
izvesti identične veličine i za ostale sektore: 

Sisak—Gradiška: Galdovo h = 

Gradiška—Slav. Brod: Gradiška h == 

Slav. Brod—Samac: Slav. Brod h = 

Samac—Raca: Samac h = 

Raca—Sabac: Rača h = 

Sabac—Beograd: Sabac h = 


Dakle, to su vodostaji i odgovarajuće vodne ko¬ 
ličine koje garantiraju plovidbu Savom. 

Moramo nadopuniti naš hidrološki prikaz u ko¬ 
jem smo ustvrdili da vodne količine zamjetno od¬ 
stupaju od svojih standardnih veličina, te da su 
znatne fluktuacije količina u toku godine. Tu ćemo 
nadopunu dati jednim numeričkim prikazom hoda 


+ 12 cm, Q = 156 m 3 /sec 
116 cm, Q = 328 m 3 /sec 
102 cm, Q = 329 m 3 /sec 
106 cm, Q = 462 m 8 /sec 
95 cm, Q = 550 m 3 /sec 
14 cm, Q = 550 m 3 /sec. 

godišnjih protoka Save u toplom dijelu godine, i to: 
u prosječnoj godini i u sušnoj godini s 5-godišnjim 
povratnim periodom javljanja. Pojave s takvim ka¬ 
rakterom sušnosti obično su mjerodavne za dimen¬ 
zioniranje vodoopskrbnih objekata u poljoprivredi 
i plovidbi. 


m 3 /sec 


Profil Save 

Godina 



Mjeseci 



_ Godišnji 

Plovidbena 

protoka 

IV 

V 

VI 

VII 

VIII 

IX 

prosjek 


normalna 

409 

405 

290 

202 

160 

187 

335 


Rugvica 

sušna 

342 

328 

224 

150 

131 

152 

255 

163 


normalna 

1180 

1127 

702 

433 

278 

340 

859 


St. Gradiška 

sušna 

780 

670 

369 

292 

215 

270 

663 

328 


normalna 

1355 

1245 

823 

502 

280 

350 

987 


Slav. Brod 

sušna 

970 

721 

454 

385 

227 

284 

775 

329 


normalna 

1754 

1408 

1159 

651 

366 

410 

1171 


Županja 

sušna 

1396 

995 

527 

430 

281 

339 

927 

462 


normalna 

2457 

1912 

1516 

1036 

449 

451 

1537 


Sr. Mitrovica 

sušna 

1901 

1593 

896 

540 

371 

371 

1234 

550 


Želimo li respektirati interese plovidbe, što mora¬ 
mo, tada nam neće biti teško zaključiti, da ni u pro¬ 
sječnoj normalno vlažnoj godini nemamo mogućno¬ 
sti da angažiramo vodne količine za nove poljopri¬ 
vredne ili industrijske kapacitete. Naime, iz prikaza 
karakterističnih mjesečnih protoka vidimo, da su 
ove protoke manje kroz 1 do 2 mjeseca u normalnoj 
godini, a kroz 3 mjeseca u sušnoj godini od protoka 
koja garantira plovidbu. Ovako sistematizirane vri¬ 
jednosti mjesečnih protoka dozvoljavaju mogućnost 
da se na lagan način odrede veličine nedostatnih 
voda u narodnom gospodarstvu, jer je jasno, da se 
količine voda iznad limitiranih »plovidbenih« pro¬ 
toka mogu oduzeti Savi, pa manjak vodnih potreba 
predstavlja one količine koje se javljaju u trajanju 
savskih protoka manjih od »plovidbenih«. 

Te nedostatne vodne količine za privredu su ove: 


U profilu Save 

U normalnoj 
godini 

U sušnoj 
godini 

Rugvica 

319 hm 3 

627 hm 3 

Gradiška 

666 hm 3 

1367 hm 3 

Slav. Brod 

630 hm 3 

1256 hm 3 

Županja 

1562 hm 3 

2735 hm 3 

Sr. Mitrovica 

1600 hm 3 

3294 hm 3 


Dakle, u sušnoj godini nedostajalo bi nam godi¬ 
šnje po čovjeku cca 380 m 3 vode u sadašnjem stanju 
neuravnoteženog vodnog režima. Ponavljamo još 
jednom, to je rezultat sadašnjeg režima, režima 
s velikim fluktuacijama protoke unutar godine. 

Da vidimo kako izgledaju vodne potrebe pri¬ 
vrede i prirodne mogućnosti, kada se promatraju u 
okviru godine kao jedinice perioda bilansiranja na 
ušću Save u Dunav: 


Potrebe: poljoprivrede 

industrije 25 X 31, 5 X IO 6 
plovidbe 550 X 31, 5 X 10° 

Mogućnosti: u sušnoj godini 
1311 X 31,5 X IO 6 


3572 hm 3 
788 hm 3 
17325 hm 6 
21685 hm 3 

41.297 hm 3 


Dakle, prirodne mogućnosti su skoro dva puta 
veće od vodnih potreba u gospodarstvu. 

Kada se kompariraju ove dvije veličine, proizlazi 
jasan zaključak: postoji obilje voda u slivu, ali to 
bogatstvo uslijed neravnomjernog otjecanja u okvi¬ 
ru godine stvara zamjetne vodne deficite i vodopri- 
vređne probleme. 

PROSJEČNA QODlA/A (SO%) 

- sadašnje protoke 

- buduće protoke 


mVsek 

soo 


SUŠNA GOD/NA (SOK) 

—-- sadašnje protoke 

™ 1 buduće protoke 



roo 


/ 1 // /// IV V. VI. VII VU! /x. X. XI. XX. 

SI. 3: Rugvica — mjesečne protoke Save u sadašnjem i budućem stanju 


Mjesecr 

Kako riješiti te probleme? Odgovor se nameće 
sam od sebe, i glasi: prvenstveno izjednačenjem 
proticanja, dakle, izgradnjom akumulacija i mikro- 
akumulacija. Ili regulacionim zahvatima u koritu 
Save, koji omogućuju plovidbu pri manjim protoka- 
ma. U sklop ovih radova svakako spada i hidro- 
energetsko iskorištenje srednje i donje Save. 

4. Akumulacije i mikroakumulacije i njihovo 

djelovanje 

Perspektivne potrebe u vodnom gospodarstvu za¬ 
htijevaju promjenu vodnog režima u smislu ubla¬ 
žavanja neravnomjernosti oticanja atmosferskog ta¬ 
loga. Izravnan je otjecanja možemo obaviti na više 
načina, ali izgradnju akumulacionih rezervoara i 
mikroakumulacija smatramo najefikasnijim sred¬ 
stvom. Držimo da su to ključni objekti, jer su to 
objekti višestruke namjene. Njihovu izgradnju da¬ 
nas uvelike pokreće elektroprivreda, ali će u najbli¬ 
žoj budućnosti njihovo djelovanje biti integralno. 
Bit će to objekti za snabdjevanje vodom u poljo¬ 
privredi i industriji, te objekti koji mogu poboljšati 
situaciju kod odbrane od poplave. 

Veličina akumulacionog korisnog prostora, pre¬ 
ma predviđanju energetičara, je ukupno 7657 hm 3 u 
slivu Save. Ona je svakako nešto veća, jer nisu ubro¬ 
jene akumulacije sa zapreminom manjom od 4% 
godišnje protoke. Međutim, njihova je sposobnost 
izravnan ja vodnog režima mala i stoga su iz dalj¬ 
njeg razmatranja izuzete. Ne mislimo ovdje tvrditi 
da je iznesena veličina tačna i konačna. Mnogi su 
objekti u stadiju preispitivanja, ali kako stvari sada 
stoje, prije se može reći da je ta veličina skromno 
predviđena nego što je preuveličana. Naročito se to 
odnosi na područje uzvodno od Siska (posebice na 
sliv Kupe). 

Kod definiranja raspoloživih vodnih količina za 
poljoprivredu i plovidbu važno je naglasiti da su za¬ 
htjevi energetike sadržani u izravnanju voda jedne 
desetgodišnje sušne godine. To u našem klimatu iz¬ 
nosi cca 0,7 Q sr . 

Sama studija punjenja i pražnjenja akumulacija 
počiva na sistematiziranim hidrološkim veličinama 
mjesečnih protoka Save i pritoka za dvije karakte¬ 
ristične godine, prosječnu (50%) i sušnu (80%). Si¬ 
stematizacija veličina je obavljena s dva postulata: 

— s minimalnim uzastopnim protokama u pe¬ 
riodu punjenja akumulacija, X—VI, 

— s minimalnim uzastupnim protokama u pe¬ 
riodu maksimalnog pražnjenja akumulacija, 
VI—X. 

Tim postulatima dolazi do izražaja mjerodavan 
hod mjesečnih protoka, koji je itekako važan u ana¬ 
liziranju. 

Prvi postulat daje podlogu za definiranje veličine 
rezervnog punjenja početkom hidrološke godine 1. 
X zbog osiguranja energetskih potreba za vrijeme 
zimskog otjecajnog minimuma. 

Drugi postulat rezultira maksimalnim gospodar¬ 
skim potrebama za vrijeme sušne godine i mjeroda¬ 
van je za proračun zadovoljenja tih potreba. 


Respektirajući oba postulata, dobivaju se one 
raspoložive akumulirane količine koje mogu oba¬ 
viti izravnan je voda Save i da oplemene njene male 
vode u relacijama adekvatnim potrebama privrede. 
Rezultate te analize dat ćemo tabelarno: 


Vrijedi za sušnu godinu (80%) 


Akumula¬ 
cije u slivu 

Ukupna 

korisna 

zapremina 

Garanti¬ 

rana 

rezerva 

1. X 

Maksimal¬ 
no punje¬ 
nje 

(1. VI— 

1. VII) 

Raspoloži¬ 
ve količine 
za poljo¬ 
privredu i 
plovidbu 

Gornja Sava 

426 hm 3 

8% 

64% 

240 hm 3 

Una i Kupa 

1011 hm 3 

13%. 

59% 

466 hm 3 

Vrbas 

880 hm 3 

20% 

61% 

362 hm 3 

Bosna 

434 hm 3 

32% 

100% 

297 hm 3 

Drina 

4902 hm 3 

26% 

70% 

2142 hm 3 

Ukupno 

7653 hm 3 



3507 hm 3 


Kako vidimo, u sušnoj godini moguće je koristiti 
za poljoprivredu i plovidbu svega 46% maksimalno 
akumulirajućih količina. U toj se konstataciji nazire 
i heterogenost interesa energetike i poljoprivrede 
odnosno plovidbe, budući da prva imade tendenciju 
izravnanja voda i u periodu zimskog minimuma. 

Komparirajući ovaj prikaz raspoloživih akumu¬ 
liranih vodnih količina za vodoopskrbu uopće s utvr¬ 
đenim manjkovima, mogli bi konstatirati da su oni 
pokriveni. Međutim, to nije tačno. Nije tačno stoga 
što postoji pleonazam akumuliranih voda na Drini. 
Kad bi te akumulacije bile uz vodni je situirane u 
slivu Save, situacija bi bila, naravno, pogodnija. Npr. 
već u profilu Županje (dakle, uzvodno od ušća Dri¬ 
ne) odnos potreba i zadovoljenja je 2735 hm 3 : 1365 
hm 3 = 2:1. 

Odatle zaključujemo: sve perspektivne potrebe 
na vodi mogu biti zadovoljene samo u slivu nizvod¬ 
no od ušća Drine, ali gospodarski areali u slivu Save 
uzvodno od ušća Drine neće biti u takvoj situaciji. 
Oni će moći svoje potrebe sanirati akumulacijama 
samo s 50%, jer ne postoje ekonomske i fizičke mo¬ 
gućnosti da se tu predvide bitno veći akumulacioni 
prostori. 

Da se stanje u tom pravcu poboljša, predviđa se 
i realizacija mikroakumulacija, dakle, objekata s is¬ 
ključivo poljoprivrednom namjenom. U brdovito 
brežuljkastim dijelovima neposrednog sliva Save 
može se izgraditi takvih objekata s 501,2 hm 3 kori¬ 
sne zapremine. 

Moramo naglasiti, da su ovi rezultati diskutabilni 
u toliko što preferiraju interese energetike, — što 
je momentano u redu. Međutim, javljaju se nove 
proizvodne metode i sredstva, što utječe bitno na 
faktore koji ulaze u analiziranje. Dovoljno je samo 
postaviti pitanje perspektivnog sagledavanja ener¬ 
getike u aspektima vodnog gospodarstva, kada se 
javlja nuklearna energija. Sigurno je da će hidro¬ 
elektrane, taj klasični izvor energije, izgubiti na 
značenju, ili će ga imati, ali u sasvim drugačijem 
obliku. 

Manipulirajući s evakuacijom voda iz akumula¬ 
cija i mikroakumulacija na način kakav smatramo 

optimalan za sve vodoprivredne interesente, dola¬ 
zimo, naravno, do promjene režima voda. Nas, da¬ 
kako, posebno zanima ta promjena u domeni malih 
voda, jer je ona najzanimljivija za ključno pitanje 
izjednačenja vodnog režima. Stoga ćemo rezultate 
te analize tabelarno iznijeti, i to za slučaj jedne su¬ 
šne godine s petgodišnjim povratnim periodom 
(80%) u ljetnom dijelu godine. Tabela imade upo- 
redni karakter, pa će biti iznijete veličine sadašnjeg 
stanja, budućeg fiktivnog stanja, te budućeg stvar¬ 
nog stanja. Ovdje treba dati manji komentar. Pod 
budućim fiktivnim stanjem režima podrazumijeva 
se fiksiranje promjena pod uslovom da se vodne ko¬ 
ličine ne troše. Međutim, do trošenja mora doći, i 
stoga se takvo stanje i naziva fiktivno. Redukcije 
»fiktivnog stanja« zavise o veličini angažiranja voda 
u vodoopskrbi. Ukoliko se pretpostavi da će se pred¬ 
viđene potrebe za industriju 100% realizirati, a po¬ 
trebe u privredi samo 54%, jer se predviđa za na¬ 
tapanje površina od 500.000 ha zemljišta, od koje 
otpada na melioracione areale srednje i donje Save 
471.500 ha. Drugim riječima, suponiraju se natapne 
površine u detaljnijem prikazu ovako: 

S kaptažom voda 

uzvodno od Slav. Broda 147.500 ha (zapadno 
područje) 

nizvodno od Slav. Broda 324.000 ha (istočno 
područje). 

Površina od 471.500 ha predstavlja tek 20% od 
ukupnih obradivih areala u slivu srednje i donje 
Save, pa se smatra da ta veličina nije suviše optimi¬ 
stički postavljena. 


Sušna godina (80%) 


Profil 

Save 

im 

Stanje 

[jesečne protoke m 3 /sec 

Crodisnje 

prosječne 

protoke 

m 3 /sec 

Plovidbe¬ 
na protoka 
m s /sec 

VI 

VII 

VIII 

IX | 


sadašnje 

224 

150 

131 

152 

255 


Rugvica 

fiktivno 

232 

254 

177 

191 

258 

163 


buduće 

214 

202 

150 

167 

242 



sadašnje 

369 

292 

215 

270 

663 


Gradiška 

fiktivno 

392 

491 

305 

346 

667 

328 


buduće 

359 

399 

256 

301 

635 



sadašnje 

454 

385 

227 

284 

775 


Slav. Brod 

fiktivno 

488 

671 

357 

393 

780 

329 


buduće 

448 

561 

299 

340 

742 



sadašnje 

527 

430 

281 

339 

927 


Županja 

fiktivno 

565 

784 

444 

467 

932 

462 


buduće 

483 

610 

354 

392 

875 



sadašnje 

896 

540 

371 

371 

1234 


Sr. Mitrovicč 

fiktivno 

939 

1172 

842 

748 

1239 

550 


buduće 

797 

910 

707 

643 

1153 



Iz ovog prikaza budućeg vodnog režima Save 
vidljiv je upliv djelovanja umjetnih retenirajućih 
objekata. Sigurno je da se izvjesno oplemenjivanje 
malih voda može postići i jačim kapacitiranjem 
podzemnih akumulacija (npr. u šljunčanom fluvio- 


glacijalnom nanosu Odranskog polja i dr.), pošu- 
mljavanjem areala u slivu itd., međutim, davati 
neke numeričke podatke tih efekata prilično je ne¬ 
zahvalan posao, ali je jasno da se tu ne radi o većim 
količinama. 

Ako se ukratko kaže da se akumulacijama u 
slivu Save postiću ušlo vi za moguće natapanje 
500.000 ha poljoprivrednog zemljišta, da se saniraju 
pitanja vodoopskrbe industrije i dr., te poboljšava 
režim plovidbe, tada je njihovo djelovanje u ople¬ 
menjivanju malih voda Save neosporno prilično efi¬ 
kasno. Moramo naglasiti da se perspektivno to dje¬ 
lovanje može očekivati i veće, jer je logično pret¬ 
postaviti, da će se, pojavom nuklearnih elektrana, 
voda iz akumulacija za energetiku drugačije trošiti. 
Vjerojatno će tada energetika koristiti tu snagu za 
pokrivanje vrhova u dnevnom dijagramu optere¬ 
ćenja, čime će raspodjela voda za poljoprivredu i 
ostalo očigledno postati još povoljnija. Sada se, na¬ 
ravno, postavlja pitanje da li akumulacije mogu. 
isto toliko efikasno, poboljšati režim visokih voda 
Save? Odgovor je, na žalost, negativan. Ne mogu. 
Vjerujemo da čitalac može ovu apriorističku tvrdnju 
tumačiti prethodno iznesenim činjenicama, koje go¬ 
vore o relativno malim specifičnim dotocima veli¬ 
kih voda Save nizvodno od Lonjskog polja, ali zato 
i o veoma sploštenom vodnom valu, te o heteroge¬ 
nim interesima koji postoje u korištenju zališnih 
akumulacionih prostora u vodoprivredi. Prva činje¬ 
nica je od presudne važnosti, — vodni valovi su 
sađržinom enormni, iako to nisu maksimalnim pro- 
tokama. Možemo to pokazati numerički na jednom 
primjeru. U Sr. Mitrovici, npr., redovita odbrana od 
poplave počinje kod vodostaja 580. Ukoliko bi se 
željelo »odrezati« akumulacijama vodni val Save 
iznad tog vodostaja, tada bi trebalo osigurati po¬ 
plavnu rezervu u akumulacijama: 1942. god. od 
5901 hm :{ , 1932. god. od 4450 hm :i itd. Ne može se 
ni zamisliti da bi se tehnički (jer akumulacije nisu 
jednoliko smještene u slivu) a ni ekonomski razum¬ 
no moglo takova šta provesti. 

Prije daljnjeg izlaganja iznijet ćemo sadašnje 
mjere odbrane od poplave. One su isključivo u od- 
brambenim nasipima, koji se izgrađuju već dece- 
nijama, pa je do danas ugrađeno u savske nasipe 
36,4 milijuna m 3 zemlje, od čega na lijevu obalu 
otpada 60%. Na SR Hrvatsku otpada količina od 
15,7 milijuna m 3 . Ti radovi, prema današnjim cije¬ 
nama, vrijede cca 30,9 milijardi starih dinara, odno¬ 
sno na teritoriju Hrvatske 13,3 milijardi starih di¬ 
nara. Sukcesivnom izgradnjom nasipa, odnosno za¬ 
tvaranjem inundacija, postepeno su dizani vodni 
nivoi velikih voda, a s njima i pokretna snaga vode 
u koritu. Ali dno korita ostalo je prilično stabilno, 
nepromijenjeno. Ovo se kod svih vodostaja s du¬ 
žom tradicijom opažanja vodostaja dade utvrditi. 
Prema tome, izgradnja nasipa može imati samo ne¬ 
znatan, morfološki utjecaj na oblikovanje korita, 
a taj utjecaj, ukoliko ga i imade, nije negativan. 

Međutim, današnji nasipi ne mogu odgovarati 
svojoj svrsi. Ukoliko bi htjeli dati 99% sigurnost, 
tj. da se osiguramo od stogodišnjih velikih voda 

PPOSJeČA/4 GOO/NA(SVX) 

SocfoŠnje protoke 
~- 6i/ć/i/op protoke 

Save, tada bi trebali, prema našem proračunu, ugra¬ 
diti u nasipe još daljnjih 33,4 milijuna m 3 materi¬ 
jala (u Hrvatskoj 16,8 milijuna m 3 ) i utrošiti 28,4 
milijardi starih dinara (u Hrvatskoj 14,3 milijarde 
starih dinara). 

Dakle, možemo zaključiti, da je u sadašnjem sta¬ 
nju velikog vodnog režima Save moguće i gospo¬ 
darski potpuno opravdano provoditi odbranu isklju¬ 
čivo putem odbrambenih nasipa. 

Ovdje treba učiniti još jednu digresiju. Stogo¬ 
dišnje protoke Save koje su usvojene iznose: 


u Sr. Mitrovici 
u Samcu 
u Slav. Brodu 
u Davoru 


5.900 m 3 /sec 
4.500 m 3 /sec 
4.100 m 3 /sec 
4.000 m 3 /sec 


u Slav. Gradišci 3.300 m 3 /sec (3.000 m 3 /sec), 


i pokazuju da su specifični dotoci velikih voda van- 
redno mali na sektoru donje Save zahvaljujući sla¬ 
boj koincidenciji valova Save i njenih pritoka, te 
retardacionom djelovanju inundacija u Gornjem 
Posavju i inundacija u samim pritocima. Retarda- 
ciono se djelovanje Gornjeg Posavlja u rješenju od¬ 
brane od poplave tog područja (autor Dr Svetličić) 
nadomještava u potpunosti izgradnjom akumulacija 
u samom arealu u veličini od 1200 hm 3 . Međutim, 
o slaboj interferenciji vodnih valova valja voditi 
posebno računa, kao i postojanju inundacija u do¬ 
linama pritoka. Treba samo bolje razmotriti izlo¬ 
žene vodne količine Save, da se vidi da Drina uče¬ 
stvuje u formiranju maksimuma Save sa svega 
cca 1300 m 3 /sec, Bosna 400 m 3 /sec, Vrbas 700 m 3 /sec, 
itd. Iako te rijeke imadu na ušću u Savu daleko 
veće stogodišnje protoke: Drina 4190 m 3 /, Bosna 
2110 m 3 /sec, Vrbas 1570 m 3 /sec, Una 2110 m 3 /sec, 
Kupa 1900 m 3 /sec, itd., dakle, u slučaju nepovoljnije 
superpozicije vodnih valova Save i pritoka nemi¬ 
novno dolazi do katastrofe. Doduše veoma je mala 
vjerojatnost da do toga dođe. Ali ta spoznaja indi¬ 
cira na oprez. Prema tome, akumulacijama u slivo¬ 
vima bi trebalo garantirati navedene granične vri¬ 
jednosti maksimalnih protoka na Savi, kao što bi 
trebalo voditi računa da količine Une ne pređu 
2000 m 3 /sec, a Kupe 1600 m 3 /sec, jer bi inače došlo 
do diskreditiranja rješenja odbrane od poplave u 
Gornjem Posavlju. U svrhu održavanja status quoa 
Save trebalo bi osigurati 570 hm 3 zapremine kod 
akumulacija Drine, osigurati zališni prostor kod 
akumulacije Bosne u veličini od 350 hm 3 , Vrbasa 
180 hm 3 , Une 20 hm 3 i Kupe 50 hm 3 . 

Iz analize punjenja i pražnjenja akumulacija, 
koje je usmjereno na optimalno energetsko kori- 
šćenje sa 100% vjerojatnoće, može se očekivati da 
će zališni prostor od 570 hm 3 biti osiguran u aku¬ 
mulacijama Drine u periodu VIII—IV, a u mjesecu 
V i VII sa 70%, dok u mjesecu VI zališnog prostora 
s 50 % vjerojatnoće ne bi bilo. To znači, da bi po¬ 
plavnu rezervu trebalo osigurati na teret ostalih 
vodoprivrednih interesa ili bi situaciju trebalo po¬ 
boljšati stvaranjem forsirane rezerve na temelju 
prognoza o nadolasku velikih voda. 


Kod rijeke Bosne je situacija nepovoljni ja, dok 
je kod ostalih pritoka identična Drini. Iz toga se 
može zaključiti, da akumulacije pružaju samo mo¬ 
gućnosti da se perspektivnim promjenama vodnog 
režima u slivovima ne promjeni status quo režima 
visokih voda Save. One isto tako mogu sanirati 
eventualne anomalije izazvane fizičkim faktorima, 
ko je bi mogle da ugroze sadašnju veoma povoljnu 
interferenciju vodnih valova Save i pritoka. Dakle, 
funkcija akumulacija u slivu Save u aspektima vi¬ 
sokog vodnog režima može da se svede samo na 
održavanje status quo. 

5. Vodoprivredna rješenja i zaključci 

Vodoprivredna rješenja u našim uslovima odli¬ 
kuju se kompleksnošću problematike. To jasno pro¬ 
izlazi iz konstatacije o neujednačenosti vodnog re¬ 
žima, koji ponekad rezultira suviškom voda, a 
ponekad krajnjom oskudicom. U takvoj, na prvi 
pogled, apsurdnoj situaciji svi mogući radovi pa¬ 
sivne i aktivne vodoprivrede dolaze u obzir. Među¬ 
tim, rješenjem ključnih objekata, u našem slučaju 
akumulacija, daljnja se rješavanja simplificiraju, 
gotovo postaju stereotipna, jednostavna po tehnič¬ 
koj interpretaciji. 

Razmatranja, koja smo prilično opširno dali da 
ukažemo na specifičnosti u indeksu otjecanja u sa¬ 
dašnjem režimu voda, te djelovanje akumulacija u 
oblikovanju budućeg vodnog režima, daju podlogu 
da se izgradi gledište o vodoprivrednoj problema¬ 
tici, koje se može ovako konkretizirati: 

— Sliv Save obiluje vodom, ali je njen režim 
veoma neujednačen. Respektiraju li se interesi sa¬ 
dašnjih korisnika voda, gotovo da nema mogućno¬ 
sti daljnjeg korišćenja vode kao sirovine (u indu¬ 
striji, poljoprivredi). 

— Ujednačenje vodnog režima u okviru godine 
pretstavlja osnovno rješenje. Ono se veoma efikasno 
može provesti izgradnjom akumulacija. Na temelju 
dosad obavljenih geoloških i hidroloških istražnih 
radova može se predvidjeti da će ukupna korisna 
zapremina akumulacija biti 7653 milijuna m 3 . One 
su raspoređene u slivu u relaciji s bruto energetskim 
potencijalom pritoka, pa shodno tome jedan velik 
dio (4902 hm 3 ) otpada na Drinu. Efekti tog ujedna- 
čenja vodnog režima u domeni aktivne vodoprivrede 
dadu se pokazati, pored energetskog korištenja (cca 
15000 GWh) i poboljšanja plovidbenih odnosa, još 
i s mogućnošću natapanja zemljišta u veličini od 
500.000 ha, te u potpunoj vodoopskrbi industrije i 
ostalog. 

— Na sektoru pasivne vodoprivrede, posebice 
odbrane od poplave, akumulacije mogu održati sta¬ 
tus quo visokog vodnog režima Save. Na taj način 
odbrana od poplave treba da bude s obzirom na 
sadašnje stanje visokih nivoa s tradicionalnim sred¬ 
stvom, izgradnjom, odnosno pojačanjem nasipa. 
Održavanje status quo visokih vodnih nivoa Save 
uvjetuje i poseban metodološki tretman izrade vo¬ 
doprivrednih osnova pritoka Save, odnosno speci¬ 
fično postavljanje zadatka u kojem bi bile kao 

postulat limitirane velike i male vode pritoka na 
ušću u Savu. 

— Utjecaj akumulacija bit će veoma efikasan, 
ali on neće moći sanirati poljoprivredne aspiracije 
u krajnjem dometu. Stoga se daljnja rješenja u pi¬ 
tanju vodoopskrbe mogu naći u »oslobađanju« vod¬ 
nih količina redukcijom protoka predviđenih za 
plovidbu. Najsvrsishodnije i najsigurniji način za 
postizanjem tog cilja je kompletno energetsko ko- 
rišćenje srednjeg i donjeg toka Save (133 GWh), 
koje bi stvaranjem energetskih stepenica pružalo 
na cijelom plovidbenom potezu od Zagreba do Beo¬ 
grada potrebne dubine za vremenski neograničenu 
plovidbu. Takvo rješenje bi se vanredno dobro 
uklapalo u Đerdapski sistem, ukoliko se predvidi 
prva stepenica kod Šapca, dakle, u profilu Save 
do kojeg se osjeća usporno djelovanje brane Đerdap. 
Nije teško dokazati da u takvom slučaju Sava 
postaje značajan izvor vodoopskrbe, koji bi mogao 
daleko premašiti potrebe na vodama u samom nje¬ 


nom slivu, time da u raspodjeli voda na širokom 
planu bude aktivan faktor. Ta je konstatacija za 
nas neobično interesantna, kada znademo da nam 
brzo osiromašuje bilans voda međunarodnog zna¬ 
čenja (Dunav, Tisa). 

Zaključno ćemo dati neke ekonomske pokaza¬ 
telje o odnosu poljoprivrede vezane za rješenje vo- 
doprivredne problematike Save. Npr. odvodnja 
1,210.500 ha zemljišta iziskivala bi ulaganja od 
1.231 milijardi novih dinara, a predvidivo natapa¬ 
nje 500.000 ha zemljišta daljnji utrošak od 2,146 mi¬ 
lijardi novih dinara. Ovim mjerama bi se ostvarila 
pozitivna razlika ostatka godišnjeg čistog prihoda, 
u odnosu na sadašnje stanje, od cca 1,10 milijardi 
novih dinara. Samo to već dovoljno indicira da ure¬ 
đenje nepovoljnog vodnog režima u dolini Save 
pruža dobre perspektive našoj privredi, jer inten¬ 
zifikacija poljoprivrede ne može a da se povoljno 
ne odrazi i na njen razvitak u najširem smislu. 

(Kraj) 


PREFABRICIRANI EKRANI ZA ZAPTtVANJE BRANA 

Ing. Ivo Kazda, Prag 


Najveći broj brana u Čehoslovačkoj, koje su u 
gradnji ili planirane, čine nasute brane. Stoga se 
razvoju nasutih brana posvećuje naročita pažnja 
investitorskih, projektantskih i izvođačkih organi¬ 
zacija. Jedno od najvažnijih pitanja koje bi trebalo 
riješiti kod nasutih brana je pitanje izbora mate¬ 
rijala da se postigne njihova što manja propusnost, 
koji bi materijal bio funkcionalno pouzdan, i kod 
izvedbe, po mogućnosti, nezavisan od vremenskih 
prilika, a da udio ručnog rada, kod njegove primje¬ 
ne, bude što manji. Poklanja se naročita pažnja 
također i materijalu koji se dobiva od betonskih 
predfabrikata. 

Glavne prednosti zaptivanja pomoću predfabri¬ 
kata trebaju biti: velika sposobnost prilagođavanju 
deformacijama pregradnog tijela a time i moguć- 


PVC 



SI. 1: Zaptivanje pomoću betonskih predfabrikata 
i folije PVC, prema prijedlogu dr L. Hobsta 


nosti što većeg smanjenja opasnosti od oštećenja 
materijala za tješnjenje. Kod projekta zaptivanja 
nasutih brana pomoću predfabrikata potrebno je 
riješiti ova pitanja: 

1. predložiti predfabrikate odgovarajuće veličine 
i oblika; 

2. riješiti zaptivanje reški, koje nastaju između 
predfabrikata; 

3. riješiti dovoz predfabrikata i njihov smještaj. 

Veličina predfabrikata ograničena je s obzirom 

na manipulaciju i stoga predfabrikati imaju male 
plohe zaptivanja (njihova površina u pravilu ne 
premašuje 4 m 2 ). Stoga kod zaptivanja pomoću 
predfabrikata imaju mnogo veći udio reške na 1 m 2 , 



SI. 2: Zaptivanje pomoću predfabrikata na nasipu 
izravnavajućeg bazena vodnog postrojenja Dobsina 

SI. 3: Poprečni presjek nasipa Kerngrund NDR 


a te reske nije moguće zaptivati na način, koji je 
uobičajen kod betonskog zaptivanja na licu mjesta. 
Neophodna je dopuna betonskih predfabrikata od¬ 
govarajućom vrsti materijala za zaptivanje, koja 
bi osigurala nepropusnost. 

Do sada su obavljena dva pokusa zaptivanja 
s predfabrikatima: u ČSSR na nasipu izravnavaju- 
ćeg bazena vodnog postrojenja Dobšina i u NDR 
na nasipu Kerngrund, jednog od dva nasipa vodnog 
bazena Ohre. Zaptivanje nasipa u Dobšini bilo je 
izvedeno 1960. Sastoji se od dvije vrsti predfabri¬ 
kata 1X3 m, između kojih je uložena folija (tanka 
naslaga) od PVC (si. 1). Kod pokusnog zaptivanja 
s folijom od PVC, ona se polagala na ljepenku bez 
pijeska, a okomite dodirne reske između predfabri¬ 
kata prekrivane su pojasom od kaučuka, da bi 
folija po mogućnosti bila smicanjem branjena od 
oštećenja. Kontrola zaptivanja, koja je bila prove¬ 
dena nakon petgodišnjeg pogona, pokazala je, da 
je zaptivanje u dobrom stanju (si. 2). 

Prof. V/. Wolfel predložio je 1960. god. zaptivanje 
brane Ohra (NDR) betonskim predfabrikatima pro¬ 
viđenim, na gornjoj površini, slojem asfalta. Ti 
predfabrikati trebali su se postavit na pregradu 
s vodne strane i izravnati mršavim cementnim mal- 
terom a reške ispuniti asfaltnim zalivom. Prije 
upotrebe tog zaptivanja na brani Ohra, koja je 
50 m visoka, bio je izveden glavni pokus: predfa¬ 
brikati su bili upotrebljeni za zaptivanje nasipa 
Kerngrund. Radilo se u jesen 1962. i u proljeće 
1963. god. Nasip Kerngrund visok je 16 m, dug u 
kruni 110 m a pokosi su s vodne i zaobalne strane 
1 :1,7 (si. 4). Nasut je kamenom koji se nalazio u 
blizini nasipa. Zaptivanje predfabrikatima opire se 
po opsegu o nožicu zidića, koji je na kosini nazub- 
ljen. 

Pokos nasipa s vodne strane bio je, nakon nasi- 
pavanja, ručno izravnan i zgušćen vibracionim valj¬ 
kom. Betonski predfabrikati postavljali su se u 


sloju mršavog betona, koji je izravnao pokos s vod¬ 
ne strane i osigurao spoj predfabrikata s pokosom. 
Predfabrikati su bili veličine 1,2X 1,2 m, debljine 
20 cm, a kroz njih su prolazila 2 drenažna otvora u 
prvoj i trećoj četvrtini širine ploče (si. 4 i 5). Na 
pokos postavljali su se tako, da su vodoravne reške 
bile jednakog smjera i položaja, dok su okomite 
reške u svakoj vodoravnoj naslagi mijenjale svoj 







SI. 4: Zaptivanje pomoću predfabrikata, prema 
prof. W. Wolfelu, a) poprečni presjek, b) tlocrt , 
c) uzdužni presjek 

položaj, i tako su se drenažni otvori protezali po 
cijeloj dužini pokosa. Promjer drenažnih otvora 
iznosio je 6 cm. Gornja strana predfabrikata bila je 
snabdjevena naslagom smjese, koja je sadržavala 
48°/o bitumena i 52% azbestnih vlakanaca. Ovako 
veliki omjer azbestnih vlakanaca daje toj naslagi 
veliku čvrstoću i otpornost a kod visokih tempe¬ 
ratura spriječava tečenje bitumena po pokosu. 

Za dovoz i smještaj predfabrikata služilo je spe¬ 
cijalno strojno uređenje (si. 6); sastojalo se od di¬ 
zala koje se kretalo po kruni pregrade i od kolica 
na pneumaticima s dizalom, koje je omogućilo smje¬ 
štaj ploča na određeno mjesto. Kretanje vozila po 
pokosu bilo je pomoću vijka, vučom od 14 Mp, 
smještenog u konstrukciji podnožja dizala na kruni 
pregrade. Dizalo na kruni imalo je pokretnu mačku 



SI. 5; Predfabrikati primijenjeni na nasipu Kern- 
grund (prije nego što su reske zalivene) 



SI. 6: Strojni uređaj upotrebljen na nasipu Kern- 
grund za postavljanje predfabrikata 


i zglob koji je omogućio okretanje za 360°. Pomoću 
naročitih posuda vozilom su dovoženi ne samo pred¬ 
fabrikati nego i beton za podlogu. Dizalo na vozilu 
bilo je nosivosti 1,5 Mp, a raspona 5,7 m. 

Kod izvedbe postupalo se ovako: predfabrikati 
i posude s betonom dovoženi su automobilima na 
krunu brane. Na vozilo se utovarilo tri posude i 
četiri predfabrikata. Vozilo se spuštalo na mjesto 
ugradnje. Nakon što se beton rasprostro i poravnao, 
s dizalom su postavljani predfabrikati, a njihovo 
tačno postavljanje obavilo se ručno. Reške u oko¬ 
mitom smjeru, koje nastaju zbog utora u svakom 
predfabrikatu, odmah su ispunjavane betonom. Vo¬ 
doravne reške, izvedene na pero i utor, zaptiva samo 
namaz od bitumena, kojim su bile namazane dvije 
horizontalne strane svakog predfabrikata. Iz toga 
slijedi, da je svaki predfabrikat prije ugradbe mo¬ 
rao biti jednako orijentiran, jer iako je imao oblik 
četverokuta nije bilo moguće zamijeniti stranice. 
Ispunjavanje najgornjeg dijela reški mješavinom 
bitumena s azbestnim vlaknom obavljalo se za suhog 
vremena, nakon što su položene ploče. U vrijeme 
izvedbe poboljšalo se zaptivanje reški tako, da je 
prije nego što se nanijela smjesa bitumena umetnut 
4 cm široki pojas aluminijskog lima (si. 7). SI. 8 
prikazuje nasip poslije zaptivanja. 


12 2i 



SI. 7: Upotreba glinenog zastora kod zaptivanja 
reški između predfabrikata 



SI. 8: Pogled na nasip Kerngrund (zaptivan 
predfabrikatima ) 

Propusnost, na žalost, nije moguće kontrolirati 
jer^je drenaža koja je izvedena u temelju brane, 
do koje sižu ušća drenažnih otvora dasaka, potop¬ 
ljena podzemnom vodom. Štaviše, ispod brane nije 
bila zaptivana njena podloga, pa se voda procje- 
đuje i ispod brane. 

Ekonomski učinak takvog zaptivanja nije bio 
povoljan, pa je na drugom prednasipu, Silvergrund, 
bilo izvedeno zaptivanje asfaltbetonom, a za branu 
Ohre bilo je izabrano asfaltbetonsko zaptivanje i 
izvedba drenaža. Takva izvedba jednako je skupa 
kao i pomoću pređfabrikata, kako je to izvedeno 
na brani Kerngrund, ali ono iziskuje manje rada i 
postoji mogućnost da se izvedba dobro mehanizira. 
Iskustvo je, naime, pokazalo, da zaptivanje pred- 
fabrikatima iziskuje više ručnog rada negoli ono 
koje se izvodi na licu mjesta. 

Zanimljivo je i iskustvo dobiveno zaptivanjem 
brane Kerngrund. Na sloj azbestnobitumenske smje¬ 
se izbili su okrugli mjehurići (si. 9), kojih je pro¬ 
mjer iznosio do 10 cm. Većina je bila blizu ruba 
pređfabrikata a rjeđe u samim reškama. Izbijaju 
jedino u dijelu ploča, pa je zanimljivo, da se pojav¬ 
ljuju u okomitim reškama i gornjoj reški, ali sraz- 
mjerno veoma rijetko na donjem rubu ploče. Nji¬ 
hovu pojavu teško je pouzdano objasniti; pretpo¬ 
stavlja se, da je mogući razlog bio kolebanje topline, 
koje je izazvalo promjenu tlaka u uzduhu u šuplji- 
nicama jednofrakcijskog betona (frakcija 7 do 15 
mm) koji ispunjava srednji dio pređfabrikata. Ta¬ 
kođer je moguće, da je i radni postupak kod zali- 
vanja reški između ploča igrao stanovitu ulogu. 

Zaptivanje s predfabrikatima, koji su upotreb- 
ljeni na brani Kerngrund, pokazalo se nepovoljni- 
jim od asfaltbetonskog, koje se izvodi na licu mjesta. 
Ni zaptivanje s predfabrikatima, koje se je primje¬ 
njivalo na brani u Dobšini, nije ekonomski najpo¬ 
voljnije (za tu nisku branu cijena je iznosila 286 
Kčs = 143 Ndin/m 2 ). Tome je u prvom redu uzrok 
visoka cijena pređfabrikata i velikim dijelom ručni 
rad. Kod zaptivanja koje se je primjenjivalo kod 



SI. 9: Detalji gornje površine nasipa Kerngrund , 
zaptivan predfabrikatima 


nas (CSSR), debljina položenih pređfabrikata iznosi 
oko 40 cm. To odgovara prosječnoj debljini armira- 
nobetonskog zaptivanja s vodne strane izvedenog 
na licu mjesta, kod 40 m visoke brane. 

Troškove zaptivanja, kakvo je primijenjeno na 
brani Dobšine, bilo bi moguće smanjiti kad bi folija 
od PVC bila postavljena na sloj odgovarajućeg tla 
i bila pokrivena slojem jednakog tla. U tom slučaju 
otpalo bi postavljanje dva sloja pređfabrikata, po¬ 
jednostavila bi se izvedba i smanjila opasnost da 
se folija ošteti smicanjem. 

Laboratorijski pokusi obavljeni u SSSR, poka¬ 
zali su da se folija od PVC (0,1 i 0,2 mm), koja se 
postavlja na srednjezrnčanom pijesku, ne oštećuje 
ni za dugotrajnog tlaka od 200 do 300 m stupca 
vode. Folija debljine 0,25 mm, koja je postavljena 
na sloju koji sadrži zrna od 30 do 50 mm, rastrgla 
se kod tlaka od 60 m stupca vode. Folija debljine 
0,65 mm odoljela je tlaku od 130 m kod zrna temelj¬ 
nog sloja 20 do 30 mm, a tlaku od 17 m kod zrna 
10 do 20 mm. Koeficijent trenja između podloge i 
folije od plastične mase vrlo malo se mijenja kod 
suhog vremena ili pod vodom. Veći je kod tanjih a 
manji kod debljih folija. Kod sitnozrnčanog pijeska 
bio je npr. kod debljine folije 0,2 mm veći od 0,5, 
a kod debljine folije 2 mm veći od 0,4. 

Prvi slučajevi primjene folije iz plastičnih masa 
pri izvedbi nasutih brana potvrdili su ispravnost 
rezultata koji su dobiveni laboratorijskim ispitiva¬ 
njima. Na kanadskoj brani Mission upotrebljeno je 
9300 m 2 folije od PVC za zaptivanje pomoću gli¬ 
nenog pokrova s vodne strane brane, a u Kalif orni j i 
bile su upotrebljene folije iz plastičnih masa (tzv. 
Saraloy i Polyfila) za zaptivanje gornjih dijelova 
21 m visoke brane od zemlje. 

Zaključak je da za sada zaptivanje nasutih bra¬ 
na predfabrikatima nema nikakve prednosti, i to 
zbog teškoća u dovozu pređfabrikata na pokos 
s vodne strane, potrebi ručnog rada, poteškoćama 
kod zaptivanja reški između pređfabrikata, i u ve¬ 
likim troškovima. Dok se ne smanji cijena beton¬ 
skih pređfabrikata i pojednostavi izvedba predfa- 
briciranog zaptivanja, bit će povoljnije betonsko ili 
asfaltbetonsko, koje se izvodi na licu mjesta. Upo¬ 
treba folije od plastičnih masa za zaptivanje nasu¬ 
tih brana bit će korisno za lake izvedbe i pouzdanog 
funkcioniranja za vrijeme pogona. Veća upotreba 
plastičnih masa kod podizanja nasutih brana zavisi 
o dovoljno jeftinim folijama potrebnih osobina. 

S naših i inostranih gradilišta 

IZGRADNJA NASUTE BRANE TIKVEŠ 

Ing. Ante Šoljan, Split 


Južno od Titova Velesa, kod mjesta Kavadarci, 
u izgradnji je jedna od najvećih nasutih brana u 
Jugoslaviji. U neposrednoj blizini brane nalazi se 
veliko Tikveško polje, po kojem je brana dobila 
svoje ime. Polje je veoma plodno, ali nema dovoljno 
oborina (prosječne godišnje oborine su 600 mm). 
Izgrađen je sistem kanala za navodnjavanje, a u 
izgradnji je zahvat vode akumulacijom Tikveš. Od 
poljoprivrednih kultura u Tikveškom polju uzgaja 
se duhan, vinova loza, pamuk, mak i još neke kul¬ 
ture. 

Brana se gradi u sklopu kaskadnog sistema na 
Crnoj rijeci. Ostale brane u sklopu Crnoriječnog 
kaskadnog sistema za sada se neće izvoditi, jer ne¬ 
dostaju za to potrebna sredstva. Iskorištenje aku¬ 
mulirane vode za dobivanje električne energije je 
sekundarnog značenja, iako je instalirana snaga 
hidrocentrale 93,6 MW, a korisna akumulacija je 
240.IO 6 m 3 . Tako će nakon završetka svih radova 
na akumulaciji i HE Tikveš, u vodoprivredu i hidro¬ 
energetiku Makedonije ući još jedan veliki i zna¬ 
čajni objekat. 

Građevinske radove na ovom gradilištu izvode 
GP Konstruktor, Split, GP Tunelogradnja, Beograd 
i Geološki zavod, Skopje. Konstruktor izvodi branu, 
strojarnicu s dovodnim tunelom; Tunelogradnja iz- 




Sl. 1: Shematski prikaz hrane i ostalih objekata: 
1. Kameni nasip, 2. Filterski prijelazi, 3. Glineno 
jezero, 4. Ohilazni tunel, 5. Prelivni lijevak 0 40 m, 
6. Temeljni ispust, 7. Dovodno-tlačni tunel, 8. Stro¬ 
jarnica, 9. Odvodni tunel za navodnjavanje tikve - 
škog polja, 10. Riječni nanos 


vodi obilazni tunel, prelivni lijevak, temeljni ispust. 
Geološki zavod izvodi injektiranje (injektiranje tu¬ 
nela i injekcione zavjese) i geomehaničko ispitiva¬ 
nje materijala. 

Osnovne karakteristike brane su: 


Kameni nasip 

2,134.900 

m 3 

Filterski prijelazi 

270.200 

m 3 

Glineno jezgro 

194.900 

m 3 

Beton galerije 

6.100 

m 3 

Iskop za temelje brane 

216.690 

m 3 

Visina brane 

105 

m 

Širina nožice 

360 

m 

Dužina krune 

338 

m 

Ukupna kubatura brane 

2,606,100 

m 3 


Voda je skrenuta kroz obilazni tunel 6. VIII 1965. 
Projektom je predviđena izrada uzvodnog zagata 
s betonskom dijafragmom temeljenom na čvrstom 
tlu izbagerisanog riječnog korita, zbog skretanja 
vode u obilazni tunel i zaštite građevne jame injek¬ 
cione galerije u koritu rijeke. Međutim, kod izvo¬ 
đenja (na prijedlog izvođača) prešlo se na jedno¬ 
stavniji način skretanja, i to direktno kamenim na¬ 
sipom koji je sužavao riječno korito. Kada su se 
konačno sastavila dva nasipa visine 6 m s lijeve i 
s desne obale, voda je prestala teći svojim starim 
tokom, potekavši obilaznim tunelom nizvodno 200 m 
od nizvodne nožice brane. 

Nakon pregrađivanja rijeke 6 m visokim kame¬ 
nim nasipom, proticale su još znatne količine vode 
kroz taj nasip, ali nakon nasipanja filterskog prije¬ 
laza i gline ukupne debljine 12 m na dijelu izbage¬ 
risanog riječnog korita, potpuno je obustavljen do¬ 
tok vode s uzvodne strane kroz glinu. Ovo tehničko 
rješenje zamijenilo je u potpunosti uzvodni zagat 
a time je ušteđeno 110 miliona starih dinara. 



SI. 2: Ulazna građevina obilaznog tunela 

SI. 3: Izlaz iz obilaznog tunela 



SI. 4: Bagerisanje korita za temelj glinenog 
ekrana predbrane 

Nakon skretanja vode pristupilo se izradi pred¬ 
brane, koja će u sklopu brane predstavljati uzvodnu 
nožicu. Predbrana je visoka 27 m, i štiti građevnu 
jamu injekcione galerije u dnu riječnog korita od 
620 m 3 /sec protoke Crne rijeke. Kubatura kamenog 
nasipa predbrane je 90.000 m 3 a nasipano je u slo¬ 
jevima od 5 m visine, nabijeno vibrovaljcima. Uz¬ 
vodno lice predbrane je nasuto glinom prosječne 
debljine 9 m. 

Između kamenog nasipa i gline nalazi se filterski 
prijelaz prosječne debljine 1,50 m. Nabijanju gline¬ 
nog ekrana nije posvećena veća pažnja nego se za¬ 
dovoljilo sabijanjem od prometa vozila kojima se 



SI. 5: Predbrana s ulaznom građevinom obilaznog 
tunela, temeljnim ispustom i ulazom u pristupnu 
» stolnu « do preljevnog okna 


e 

£ 


£ 

__ ^r 

10 m . 10 m , 


SI. 6: Tlocrt betonskih blokova temelja injekcione 
galerije 




SI. 7: Betoniranje galerije u koritu rijeke nad 
temeljem 


dovozila glina. Širina krune predbrane je 10 m. Na- 
sipanje predbrane završeno je 16. X 1965. god. 

Betoniranje temelja injekcione galerije u koritu 
rijeke po kampadama započelo je nakon bagerisa- 
nja riječnog nanosa. Svaka kampada betonirala se 
bez prekida, da bi se izbjegle nepoželjne propusne 
spojnice kod nastavaka betoniranja. Blokovi betona 
su bili veličine do 400 m 3 , a betonirani su u cik-cak 
poretku zbog smanjenja utjecaja stezanja betona. 

Dotok vode u građevnu jamu bio je neznatan 
i to više od pojedinih malih izvora nego od vode 
koja je proticala s uzvodne strane kroz predbranu, 

pa se betoniranje izvelo na suhom bez ikakvih te¬ 
škoća. 

Kamen je ugrađivan u slojevima od 6 m (pro¬ 
jektom je bilo predviđeno 5 m). Slojevi viši od 
6 m dali su kod pokusnog određivanja visine slo¬ 
jeva veliko segregiranje kamenog materijala. Na¬ 
bijalo se hidromonitorima sa kojih je mlaz vode 
okomito uperen na kosinu kamenog nasipa, uz pri¬ 
tisak od minimum 5 at, te količinom vode od 3 m 3 
na m 3 kamena. Ispitivanja zbijenosti dala su veoma 
dobre rezultate, ali granulometrijski sastav kamena 
s kojim je računata stabilnost brane, uopće ne od¬ 
govara stvarnom granulometrijskom sastavu. Ugra¬ 
đivanje filterskih prijelaza je u slojevima od 50 cm 
i nabija se vibrovaljcima. Na uzvodnoj strani je 
filterski prijelaz jednoobrazan a sastoji se od ka¬ 
mene sitneži, iz koje se odstranjuju zrna veća od 
15 cm u promjeru. Na nizvodnoj strani je filterski 
prijelaz uz glineno jezgro od riječnog nanosa (pje- 
skoviti šljunak) a preostali dio prijelazne zone je 
kao s uzvodne strane. 

Glina se ugrađuje u slojevima od 25 cm u rahlom 
stanju, a nabija se ježevima težine 12 tona s 16 
prijelaza. Postizava se dobra zbijenost (y = 1,9 
t/m 3 ) ali je glina s velikim postotkom pijeska. Da 



SI. 8: Početak nasipanja gline s uzvodne strane 
injekcione galerije (sa desne strane se vide ježevi 
za nabijanje gline , vučeni buldožerom TE-90) 



GRANICA TEČNOSTI 
SI. 9: Dijagram plastičnosti gline 


bi se postigla tražena optimalna vlažnost kod ugrad- 
be (20%) dodaje se određena količina vode koja se 
raspršena polijeva za vrijeme razastiranja sloja 
gline od 25 cm. Sada se radi na istražnim radovima 
za otvaranje novog gliništa bolje kvalitete. 

Kod istražnih radova za smještaj kamenoloma 
određena su tri pogodna mjesta. Uzvodno na lijevoj 
obali u neposrednoj blizini brane nalaze se naslage 
vapnenca ali u malim količinama, tako da bi se 
s ovoga mjesta mogao iskoristiti kamen za uzvodnu 
oblogu, kod koje se traži prosječna veličina poje¬ 
dinih kamena od 1 m 3 . Nizvodno, na lijevoj obali, 
određeno je drugo mjesto za kamenolom, ali se je 
od toga odustalo zbog teškoća kod organizacije rada 
i zbog nedovoljnih količina kamena za branu. 

Za sada se kamen uzima iz kamenoloma nizvodno 
na desnoj obali Crne rijeke na udaljenosti 1200 m 
zračne linije od centra kamene mase nasute brane. 
Pod kamenoloma je na koti 205 a vrh na koti 300, 
tako da se kamen vozi u padu na nižim kotama 
brane a dijelom u usponu na više kote brane. Ukup¬ 
na dužina kamenoloma je 600 m a visina od 95 do 
100 m. Eksploatacija je počela na gornjoj etaži, vi¬ 
sokoj oko 50 m, a donje dvije etaže su po 20 m 
visine. Teren je u padu prema Crnoj rijeci od 
35°—45°, zato se dobivaju tako velike visine a male 
širine platoa na pojedinim etažama. 

Jedna od najvećih teškoća i opasnosti pri radu 
u ovom kamenolomu je nepovoljan pad slojeva ka¬ 
mena prema Crnoj rijeci. Slojevi se pružaju skoro 




SI. 11: Dubinsko miniranje na gornjoj etaži 
kamenoloma 

paralelno s nagibom terena, tako da se često po¬ 
javljuju klizanja velikih masa i do 20.000 m 3 srasle 
stijene. 

Kvarcitni škriljci s prošloj cima mramornih vap¬ 
nenaca čine pretežni dio sastava kamena. Vrlo su 
velike tvrdoće ali male čvrstoće na pritisak i smi¬ 
canje. Kod pada s velikih visina blokovi kamena 
se usitnjavaju, tako da granulometrijski sastav ka¬ 
mena ne odgovara sastavu prema projektu. Krupnih 
komada kamena ima svega 5—8%. U sredini kame¬ 
noloma nalazi se kamen koji je nešto boljih svoj¬ 
stava. 

Ukupno je ugrađeno 450.000 m 3 kamenog nasipa 
u branu do 1. III 1966. U kamenolomu se primije- 
njuje dubinsko bušenje, i to kombinacija vertikal¬ 
nih i horizontalnih bušotina. Horizontalne bušotine 
primijenjuju se zbog nepovoljnog pada slojeva. Raz¬ 
mak bušotina međusobno je 3—4 m a razmak re- 



Sl. 12: Mehanizacija u kamenolomu 



SI. 13: Prosječna dnevna ugradnja kamena u hranu 
do 1. III 1966 


dova je 5—7 m. Utrošak eksploziva 0,18 kg/m 3 . 
Eksploziv je Vitezit-20 i Vitezit-5 u odnosu 1 : 3. 
Naknadna otpucavanja blokova su neznatna. 

Strojevi u kamenolomu: 

Kompresor »Atlas Copco« kom 5 (kapacitet 
14 m 3 /min zraka), bušilice »Atlas Copco« kom 4 
0 3,5", bušilice »Halko« kom 2 0 4", pištolji RK-21 
kom 4, buldožer TG-90 kom 1, bageri »Zemag« 
(diessel) kom 1 (kašika 1,8 m 3 ), bageri »Rapier« 
(električni) kom 2, (kašika 2,2 m 3 ), damperi »Euclid 
R-24« kom 15 (sadržina koša = 12 m 3 ). 

U VII mjesecu 1966. treba postići prosječnu 
ugradnju kamena od 9.000 m 3 /dan. 

Tokom cijele 1966. god. planirano je ugraditi 
1,300.000 m 3 kamenog nasipa, a završetak cjelokup¬ 
nih radova na brani planiran je do 31. XII 1967. god. 

Uslijed poremećaja terena usijecanjem u teren 
i nepovoljnog pada slojeva pojavila su se velika 
klizišta. Nad izlazom iz obilaznog tunela, uslijed 
miniranja, pojavilo se klizište ogromnih dimenzija. 
Visina klizišta je 70 m a najveća širina 60 m. Ku- 
batura pokrenute mase je oko 50.000 m 3 . Bilo je 
potrebno 3/4 kubature te mase odstraniti da bi se 



SI. 14: Bušenje horizontalnih bušotina u kameno¬ 
lomu hušilicama »Atlas Copco « 



SI. 15: Utovar kamena u kamenolomu električnim 
bagerom »Rapier« 

omogućila izvedba izlazne građevine i obilaznog 
tunela. Preostali dio materijala polagano i dalje 
klizi, tako da je ugrožena postojeća cesta do brane 
preko koje se obavlja čitav dovoz kamena, filtera 
i gline. Konačno tehničko rješenje ovog problema 
nije još pronađeno. Nad zasjekom prelivne građe¬ 


vine pojavile su se pukotine 30 m od ruba zasjeka 
u brdu, veličine do 1 m. Ovo je riješeno stepena- 
stim zasijecanjem u teren, tako da bi prosječni 
nagib terena nakon završetka naknadnih iskopa bio 
blaži od 45°. Klizanja terena manjih dimenzija ima 
nad mnogim zasjecima. 


Kratke vijesti _ 

POČETAK RADOVA U BORU 

U rudarskom industrijskom kombinatu Bor počele 
su opsežne pripreme za snažan investicioni poduhvat. 
Impozantna svota od 222 milijardi starih dinara — uz 
Đerdap svakako jedan od najvećih investicionih za¬ 
hvata u našoj privredi — ustalasala je 9000 ljudi u Bor- 
skom bazenu. Vodit će se bitka za vrijeme. Kako to 
vrijeme pretvoriti u novac i tako postići velike uštede, 
a ciklus samofinanciranja dovesti do optimalne renta¬ 
bilnosti — predmet je nedavne diskusije nadležnih u 
Boru. Svrha je čim prije udvostručiti proizvodnju ba¬ 
kra. Traže se mogućnosti da se rokovi konačnog zavr¬ 
šetka izgradnje kombinata smanje od sedam na šest 
godina. 

R. P. 

»DIVLJA« STAMBENA GRADNJA I NJENO 
SPRIJECAVANJE 

Problem »divlje« stambene gradnje poznat je u svim 
našim gradovima. Urbanistički savez Jugoslavije iznio 
je više primjedaba na tumačenje i provođenje zakon¬ 
skih propisa u oblasti stambene izgradnje. Na nedav¬ 
nom 13. jugoslavenskom savjetovanju o urbanističkim 
problemima stambene privrede — održanom u Novom 
Sadu — vođena je o tome svestrana diskusija. 

Iznesena je kritička primjedba na naknadno tuma¬ 
čenje člana 39 Zakona o nacionalizaciji zemljišta, koje 
je, prema mišljenju urbanista, omogućilo prijašnjim 
vlasnicima poljoprivrednih parcela u okolici velikih 
gradova da ove površine dijele na idealne dijelove i 
ustupaju drugima, navodno u poljoprivredne svrhe, a 
zapravo za nedozvoljenu stambenu gradnju. Tako su 
općine — prema zakonu pozvane da spriječavaju divlju 
gradnju — dovedene u situaciju da sankcioniraju je¬ 
dan nezakonit postupak. O tome svjedoče brojni pri¬ 
mjeri u našim gradovima. 

Urbanistički savez predlaže da se područje naciona¬ 
lizacije zemljišta gradskih naselja proširi na logičnu 
cjelinu, koja bi bila tzv. urbanistički zaštitni pojas, i 
gdje bi se izgradnja podvrgla određenom režimu. Izne¬ 
sena je i jedna koncepcija sistema gospodarenja grad¬ 
skim zemljištem — izrađena u Urbanističkom savezu 
Jugoslavije. 

R. P. 

CESTE KROZ METKOVIĆ 

Donjoj Neretvi je izgradnja Jadranske magistrale, 
bosansko-hercegovačke transverzale i širokotračne pru¬ 
ge Sarajevo—Mostar—Metković—Ploče donijela gole¬ 
me koristi. No, nove saobraćajnice zadale su brige mno¬ 
gim mjestima duž donjeg toka Neretve do njenog ušća 


u more. Tražila su se, naime, najbolja rješenja gdje da 
prođe saobraćajnica kroz Metković i druga mjesta. Met¬ 
ković se našao u delikatnom položaju, kojeg nova pruga 
i bosansko-hercegovačka transverzala formalno cije¬ 
paju na četiri dijela. Tranverzala će se, prema zaključ¬ 
ku, graditi u dvije etape. U prvoj etapi cesta će prola¬ 
ziti kroz središte mjesta, glavnom ulicom, a u drugoj 
etapi zaobilazit će. mjesto tunelom ispod brdašca Pre- 
dolac. Velika frekvencija vozila i uzak prolaz sigurno 
će vrlo brzo zahtjevati ostvarenje radova druge etape. 

Prolaz pruge na desnoj obali Neretve također stvara 
teškoće, onemogućuje iskorištenje dijela sadašnje sa¬ 
obraćajnice Metković—Kula Norinska i dalje prema 
Pločama i Splitu. Zato se u pravcu mosta preko Ne¬ 
retve predviđa nadvožnjak za cestu na mjestu gdje 
prolazi pruga. Prema projektu, ova bi dionica ceste 
trebala činiti nekoliko krivina gotovo pod pravim ku- 
tem, što bi stvaralo dosta teškoća normalnom odvijanju 
cestovnog prometa. Stoga su građani predložili da in¬ 
vestitor nove pruge, kao protuvrijednost, osigura sred¬ 
stva za gradnju nove ceste. 

R. P. 

IZGRADNJA NOVOG PRIJEDORA 

Novi se Prijedor više neće graditi na temeljima stare 
čaršije. Prijedor je danas grad sa oko 20.000 stanovnika. 
Dosad se grad neplanski razvijao. Posljednjih godina 
se dosta gradilo i dograđivalo. Grad je, između ostalog, 
dobio novu poštu, dom zdravlja, hotel, zgradu društve¬ 
nih organizacija, robnu kuću, novu zgradu filijale Na¬ 
rodne banke, vodovod, prve solitere. Sagrađeno je više 
od 300 suvremenih stanova, te niz poslovnih objekata. 
U toku je sada dovršenje stambenog naselja za rudare 
iz Ljubije. 

Osnovna greška — kako tvrde u Zavodu za urbani¬ 
zam i komunalne poslove — u razvitku grada je u to¬ 
me, što se već ranije nije stalo na stanovište da Prije¬ 
dor dobije nova zdanja i da promijeni svoj stari izgled. 
Zgrade su nicale, ali tamo gdje im nije mjesto. Oči¬ 
gledno je da se novi Prijedor podigao neplanski. 

Ubrzano se priprema izrada generalnog plana ra¬ 
zvitka grada. Jednodušna su mišljenja da novi dio gra¬ 
da treba podizati s druge strane rijeke Sane — na 
njenoj desnoj obali. Planeri ističu, da će za narednih 
20 godina Prijedor imati oko 50.000 stanovnika. 

R. P. 

ZAOSTAJU RADOVI U LUCI PLOČE 

Kako smo već u nekoliko navrata pisali u »Građe¬ 
vinaru« radovi na pruzi Sarajevo—Ploče dobro se odvi- 

jaju i pruga će biti puštena u promet 29. XI. No, za¬ 
ostaju radovi u luci Ploče. Sadašnja uskotračna pruga 
je »usko grlo« luke Ploče. Pruga će se ukloniti izgrad¬ 
njom nove, širokotračne pruge. Uporedo s novom pru¬ 
gom bilo je otpočeto i proširenje luke Ploče. U planu 
je bilo da se radovi sinhroniziraju, pa da nova pruga 
i luka budu istodobno gotovi. No, na žalost radovi u 
luci još uvijek zaostaju. 

Do zaostajanja u izgradnji došlo je zbog toga što 
nitko nije pokrio prekoračene troškove nakon poveća¬ 
nja cijena građevnom materijalu i uslugama. Luka 
Ploče nastoji da potrebna sredstva dobije od privred¬ 
nih organizacija u Rosni i Hercegovini, koje gravitiraju 
toj luci — o čemu smo već ranije informirali naše či¬ 
taoce. No, kako saznajemo, to neće biti dovoljno. Stoga 
je za očekivati, da će lučki kapaciteti, nakon što nova 
pruga bude puštena u promet, postati »usko grlo«. 
S obzirom da je za luku Ploče zainteresirana privreda 
šire jugoslavenske zajednice, i rješenja bi trebalo tra¬ 
žiti na širem planu. 

R. P. 

RJEŠAVANJE VODOPRIVREDNIH PROBLEMA 
U SRBIJI 

Direkcija za uređenje sliva Velike Morave provodi 
intenzivne pripreme za početak ovogodišnjih zamašnih 
radova na regulaciji korita ove rijeke, zaštiti gradskih 
i industrijskih naselja od poplava i zemljišta od ero¬ 
zije u najugroženijim bujičnim slivovima u Srbiji. Po 
obimu i uloženim sredstvima bit će to radovi trostruko 
veći od prošlogodišnjih. 

Pored radova na regulaciji korita Morave predvi¬ 
đeni su i radovi na zaštiti od erozije na trideset bujič- 
nih slivova. U pripremi su također idejni i glavni pro¬ 
jekti za devet brana s akumulacijama, koje će — kako 
se predviđa — biti podignute do 1975. Čitav sistem — 
prema projektima — treba da ima 18 brana i akumu¬ 
lacija. 

U radove koji će se izvoditi ove godine bit će ulo¬ 
ženo oko 45 miliona novih dinara. 

R. P. 

PROBLEMI VALPOVŠTINE 

Riječ je o »Gutmanovoj pruzi« što vodi od Osijeka 
u Podravinu, u Valpoštinu. »Bitka« se vodi oko toga 
da li ukinuti usku prugu, zamijeniti je širokotračnom, 
ili umjesto pruge modernizirati postojeće i izgraditi 
nove ceste. 

No, izgleda da bi normalizacija pruge bilo najbolje 
rješenje. Željezničko transportno poduzeće u Zagrebu 
tvrdi da bi izgradnja nove, širokotračne pruge Beli- 
šće—Bizovac, na prugu Osijek—Virovitica, koštalo 2,4 
milijarde starih dinara. Privreda ovog kraja smatra da 
je bolja druga varijanta koja predviđa normalizaciju 
pruge Belišće—Osijek, jer bi se mogao iskoristiti posto¬ 
jeći donji stroj stare uske pruge. Najzad, treća je vari¬ 
janta — izgradnja normalne pruge Belišće—Valpovo— 
Samatovci (16 km od Osijeka prema Virovitici). 

Željeznica me prihvaća ove prijedloge. Njezin je 
protuprijedlog da sudjeluje u izgradnji i osposobljava¬ 
nju cesta, a da se pruga ukine. 

Na nedavnom sastanku u Valpovu, predstavnici JŽ, 
općina, kotara i osječke privrede dogovorili su se da 


revidiraju projekte, izaberu najbolju varijantu i preci¬ 
ziraju troškove, kako bi se sredstva mogla planirati u 
skladu s mogućnostima svih zainteresiranih. 

R. P. 

BIHAĆ I IZGRADNJA NOVE CESTE 

Bihać s okolicom nestrpljivo očekuju da se »pribli¬ 
ži« Karlovcu i Zagrebu. Predviđeno je da se do potkraj 
godine asfaltira cesta od Ličkog Petrovog Sela do Dre- 
žnika — 14 km. Tada će se iz Bihaća u Karlovac stići 
za sat i po, a u Zagreb za dva sata vožnje. 

Cesta je uvjet daljnjeg privrednog i društvenog 
razvitka Bihaća i okolice. Ovom su starom bosanskom 
gradu Plitvička Jezera takorekuć u neposrednoj bli¬ 
zini. Kad se završi cesta, namjerava se uvesti autobusnu 
vezu s Plitvicama. Bihać je najbliža željeznička stanica 
na putu prema Plitvicama. Razvija se i omogućava sve¬ 
strana poslovna suradnja Bosanske Krajine i srednje 
Hrvatske. 

R. P. 

SA GRADILIŠTA HES »ĐERDAP« 

U maju je počelo i betoniranje temelja za buduću 
branu, mašinsku halu i brodsku prevodnicu u Đerdapu. 
Svi dosadašnji radovi obavljeni su u predviđenom 
roku i graditelji opremljeni najsuvremenijom mehani¬ 
zacijom postigli su zadovoljavajuće rezultate. 

R. P. 

IZGRADNJA CESTA NA KOSMETU 

U AP Kosovo i Metohija poklanja se sve veća pažnja 
izgradnji novih i modernizaciji postojećih cesta, jer 
su saobraćajnice već postale »usko grlo« privrede. Pro¬ 
šlo je godine izgrađeno oko 60 km cesta sa suvremenim 
kolovozom. Izgradnja novih i modernizacija postojećih 
cesta nastavlja se i ove godine. Nastavlja se izgradnja 
dijela Jadranske magistrale od Uroševca do Kačanika 
i od Banjske do Leposavića u Ibarskoj klisuri. Nastavit 
će se i radovi na modernizaciji cesta Prizren—Uroševac 
— na dionici Suhe Rijeke. Lani je zagrebačko poduzeće 
»Viađukt« moderniziralo 14 km ove ceste. Modernizirat 
će se i cesta od Uroševca prema Gnjilinama i od Ko¬ 
sova Polja do aerodroma Priština. 

U NEKOLIKO REDAKA ... 

DERVENTA. Tvornica obuće gradi novu tvornicu, 
i to vlastitim sredstvima. Lani je u tu svrhu utrošeno 
160 milijuna starih dinara, a u ovoj godini investirat 
će se 800.000 novih dinara. 

OPUZEN. Nastavlja se gradnja vodovoda. Mještani 
već nekoliko godina daju samodoprinos 3°/o od svojih 
osobnih primanja u Fond komunalne izgradnje Opu- 
zenske mjesne zajednice. Dosad je investirano oko 200 
milijuna starih dinara. Vodovod koji će opskrbljivati 
Opuzen u stvari je grupni vodovod, jer će vodom na¬ 
pajati i Komin i Rogatin, te navodnjavati obradive 
površine na ovom području Neretljanske doline. 

PANČEVO. Nastavljeni su radovi na izgradnji nove 
rafinerije nafte. Rafinerija treba biti u potpunosti za¬ 
vršena do kraja 1967. Dosad je u izgradnju utrošeno 
cko 6,5 milijardi starih dinara. 

BEOGRAD. »Invest-projekt« zaključio je s libij¬ 
skom firmom »ESCO« ugovor o izgradnji 200 tipskih 
stambenih zgrada u glavnom gradu Libije Tri polisu. 
Vrijednost radova iznosi milijun i 600 tisuća dolara. 
Rok za dovršenje radova je 12 mjeseci. Radove će iz¬ 
vesti građevinsko poduzeće »Krajina« iz Banja Luke. 

SPLIT. Radovi vezani uz gradnju prve faze split¬ 
skog aerodroma kod Kaštel Stafilića odvijaju se bez 
zastoja. Pored radova na samom aerodromu, gradi se 
i put za prihvat putnika, carinski odjel, te komandni 
toranj od 7 katova. Sada je već posve sigurno da će 
se nastaviti i gradnja druge etape, čije se za vršen je 
predviđa za kraj ove godine. 

BEOGRAD. Puštena je u promet luka Paradip na 
istočnoj obali Indije. Luku je izgradilo beogradsko pre- 
duzeće »Ivan Milutinović«. Ukupna vrijednost radova, 
koji obuhvaćaju bageriranje morskog dna za prilaz 
brodova, zatim izgradnju lučkog gata u dužini od 160 
m, iznosi 28 milijuna indijskih rupija. Na izgradnji je 
radilo 30 naših stručnjaka i 450 indijskih radnika. U 
znak zahvalnosti za uspješno i prijevremeno dovršenje 
luke vlada Indije nagradila je beogradsko preduzeće 
sa 400.000 rupija i ponudila mu izgradnju novog luč¬ 
kog objekta u blizini Kalkute. 

MOSTAR. Novu suvremenu školsku zgradu za Uči¬ 
teljsku školu sagradilo je građevno poduzeće »Novo¬ 
gradnja« iz Lištice. U izgradnju i nabavu opreme utro¬ 
šeno je 170 milijuna starih dinara. 

PLOĆE. Nova zgrada željezničke stanice zapremat 
će površinu od 2000 m 2 korisne površine s visinom 
kupola od 17 m. Zgrada će biti paviljonskog tipa, slična 
onoj u Sarajevu. 

KOPRIVNICA. Donesena je odluka da se sagradi 
natkrivena tržnica. Nova tržnica imat će površinu od 
1200 m 2 . 

NOVI SAD. Pokrajinska skupština APV predvidila 
je 3 milijuna novih dinara kao doprinos Fondu za 
izgradnju nove zgrade Srpskog narodnog pozorišta u 
Novom Sadu. 

BUDVA. U toku je izgradnja novog hotela kod ču¬ 
vene Slavenske plaže. Novi hotel »Adriatic« imat će 
tri kata i 208 ležaja. Radove izvodi građevinsko pre¬ 
duzeće »Komgrap« iz Beograda. 

VLASENICA. Poslije dvogodišnjih radova završen 
je novi vodovod u dužini od 7 km, koji polazi sa izvora 
rijeke Tišće. 

DUBROVNIK. Građevinsko poduzeće »Dubac« usko¬ 
ro će izvoditi radove i u inozemstvu. »Dubac« će samo¬ 
stalno izvoditi građevinske radove u Zap. Njemačkoj. 

RIJEKA. Sportski aerodrom na Grobniku dobit će 
ove godine asfaltiranu pistu dugu 1300, a široku 30 m. 
Radovi su otpočeli u aprilu, a dovršit će se u junu. 

BRAČ. Na ovom otoku počeli su radovi na novoj 
cesti od Postira do Pučišća, dugoj 10 km. 

ZADAR. U Maslinici se užurbano radi na izgradnji 
obale. U tu svrhu poduzeće za eksploataciju aluminija 


»Jadral« iz Obrovca izdvojilo 1 milion novih dinara. 
Izgradnja obale je prijeko potrebna, jer će se samo 
ove godine izvesti oko 500 tisuća tona rudače. Uz pri¬ 
stanište će moći pristajati brodovi do 6000 tona. Ra¬ 
dove izvodi splitski »Pomgrad«. 

BEOGRAD. Unatoč intenzivnoj izgradnji stanova, 
u Novom Beogradu nema pratećih objekata. Novi Beo¬ 
grad će ove godine dobiti 3800 novih useljivih stanova, 
a to je dva puta više nego lani. Međutim, i ova godina 
predstavlja samo »zalet« za ostvarenje srednjeročnog 
plana — do 1970. Na ovom najvećem jugoslavenskom 
stambenom gradilištu treba da se završi 23.000 stanova. 

TROGIR. U brodogradilištu »Jozo Lozovina-Mosor« 
izgrađuje se nova operativna obala za remont starih i 
dovršenje novih brodova. Obalu gradi splitski »Pom¬ 
grad«. 

SPLIT. Prema prvim ovogodišnjim rezultatima tvor¬ 
nice u sklopu »Dalmacije-cementa« ispunit će prije 
roka godišnji plan, koji predviđa proizvodnju od 
921.000 t cementa. Na stranim tržištima je dalmatinski 
cement veoma tražen. Izvoz je u porastu. 

MAKARSKA. Iznad Podgore završena je cesta do 
Planinarskog doma Vošen. Cesta je dovoljno široka da 
se vozila mogu mimoilaziti, pa se sada može autom 
stići na Biokovo. Do najvišeg vrha Blokova — sv. Jurja 
(1782 m) nastavlja se kolni put u dužini od 5,5 km. 
Na tom dijelu ceste već su završeni grubi radovi. 

SPLIT. Građevno poduzeće »Ivan Lavčević« gradit 
će za potrebe Kraljevine Libije veliku ministarsku 
zgradu u Tripolisu u vrijednosti od 360.000 funti ster- 
linga. Taj je posao dobiven na nedavnoj licitaciji. To 
je prvi nastup ovog poduzeća u Libiji. Dosad je ovo 
poduzeće sagradilo dvije velike tvornice — opeke i 
namještaja — u Gvineji. 

KOSTOLAC. Završava se izgradnja još termoelek¬ 
trane — Kostolac II, na samoj obali Dunava, nepo¬ 
sredno uz TE Veliki Kostolac. Građevinske radove 
izvodi poduzeće »Rad«, a montažu »Termoelektro« iz 
Beograda. Očekuje se puštanje u probni pogon potkraj 
godine. 

KRAPINA. Nastavkom izgradnje Zagorske magi- 
strane, Krapina je i ove godine centar građevinske 
djelatnosti. Lani su u Krapini dovršena 2 vijađukta i 

1 tunel. Graditelji magistrale očekuju ove godine još 

2 vijađukta i probijanje tunela između Zutnice i Đur- 
manova. 

SARAJEVO. Ove će se godine dovršiti posljednji 
objekti u novim stambenim mikro-rajonima. Već su 
naseljena naselja Grbavica I i II, sa oko 35.000 sta¬ 
novnika. Završavaju se višekatnice u naselju Koševo, 
a u toku je izgradnja naselja Čengić Vila II i »Pavle 
Goranin«. Uporedo s dovršenjem objekata u ovim na¬ 
seljima traže se sada najpogodniji tereni za novo na¬ 
selje za oko 2500 novih stanova, koji bi se gradili u 
narednim godinama. 

ZAGREB. Na jadranskom području Hrvatske dosad 
je izgrađeno ili adaptirano 4000 vikend-kuća. 

IMOTSKI. Nastavljeni su radovi na cesti od Imot¬ 
skog do Dubaca na Jadranskoj magistrali. Nova cesta 
je duga 49 km, a dosad je sagrađeno 5 km od Imotskog 
do Kamenmosta. 

NAŠICE. Ove će godine početi radovi ma izgradnji 
bolnice za stanovnike triju slavonskih komuna: Na¬ 
šice, Slavonska Orahovica i Donji Miholjac. 

STON. Ovaj gradić na otoku Pelješcu bio je dosad 
vezan s Jadranskom magistralom kod mjesta Doli, i 
to 8 km dugom, uskom i vrlo lošom cestom. Poduzeće 
za ceste Dubrovnika sada gradi odvojak za Ston od 
mjesta Zaton—Doli i tako skraćuje put za 2 km. Uskoro 
će se postaviti asfaltni sloj. Ova dionica od Stona tek 
je početak Pelješke ceste koja vodi sve do Orebića i 
Trpnja. Nedavno je u Stonu održano savjetovanje svih 
zainteresiranih, kako bi se osigurala sredstva za na¬ 


stavak radova na asfaltiranju ceste u cijeloj dužini 
od 80 km. 

SPLIT. Tvornica azbest-cementnih proizvoda pušta 
u rad liniju za proizvodnju materijala za pokrivanje 
krovova. Investicijom od 8 miliona novih dinara udvo- 
stručit će se proizvodnja ovih materijala. Nova linija 
za proizvodnju salonit-ploča ublažit će deficitarnost 
tog materijala na tržištu. 

SARAJEVO. Prvi vlak na iovoj pruzi širokog kolo¬ 
sijeka Sarajevo—Ploče, dugoj 195 km, proći će, kako 
je predviđeno, 29. XI ove godine. Detalji o novoj pruzi, 
čija se izgradnja i oprema završava, su ovi: 46 većih 
tunela ukupno dugih 28 km, 60 mostova i vijadukta, 
godišnji kapacitet prijevoza robe 17 miliona tona. 
Dnevni prolaz je 55 vlakova. Najveći je uspon između 
stanice Konjic i Bradina, 24°/oo. R. P. 


Iz inozemnih časopisa _ 

»KORAKOM U STRANU« NA OGROMNOJ VISINI 
DOVRŠEN JE SPOMEN-LUK 
(Engineering News-Record, New York, novembar 1965) 

Poslije dugog i napornog puta prema vrhu, noge 
spomen-luka u St. Louisu (SAD) povezane su krajem 
oktobra u blistav svod od nerđajućeg čelika. 

Dvije hidraulične prese po 300 t, montirane na vrhu, 
razmaknule su noge luka od 60 cm na 2,60 m, koliko 
je bilo potrebno da se ugradi 2,45 m dug završni seg¬ 
ment. S dizanjem i ugradnjom završnog segmenta bio 
je povezan delikatan »korak u stranu«. Tvrtka Pitts- 
burgh — Des Moines Steel, koja je izradila i montirala 
luk, pronašla je za tu osjetljivu operaciju duhovitu 
metodu uz pomoć dviju konzolastih greda, jedne iznad 
i jedne ispod nivoa presa. 

Kad je obavljeno prilagođavanje dviju noga luka i 
završnog segmenta, umetnuti su čelični klinovi i po- 
puštene su prese. Prije spajanja hlađena je južna noga 
luka vodom iz vatrogasnih štrcaljki da bi se sprije¬ 
čilo njeno izduženje. Cijeni se da bi se ta noga, bez 
tog hlađenja, produžila za 28 cm. 

Od 500 t pritiska prenijetog presama na luk da bi 
se razmakle noge, oko 65% će ostati kao trajan pritisak, 
koji će povećati tlačni napon u savijanju na vanjskoj 
strani noga luka da bi poništavali napone u vlaku 
uslijed upliva vjetra. Preostalih 35% će nestati kad 
se luk oslobodi tereta dviju 100-tonskih derik dizalica. 

Luk je visok 192 m. U presjeku je to šuplji isto- 
strani trougao od nerđajućeg čelika, sa širinom stranica 


u peti luka 16,5 m, a na vrhu 5,2 m. Do visine od 90 m 
noge su ispunjene betonom. 

Građenje je dovršeno sa zakašnjenjem od godinu 
dana. 



SI 1:Derik kran diže završni segment na vrh luka 

SL 2: Završni segment čini korak u stranu 

B. P. 

STAMBENI TORANJ OD 70 KATOVA POSTAVLJA 
NOV REKORD ZA BETON 

(Engineering News-Record, New York, novembar 1965) 

Neboder sa 70 katova za stanovanje, koji će se iz¬ 
graditi u dijelu Chicaga prema jezeru, bit će najviša 
zgrada od armiranog betona na svijetu. Sa 196 m visine 
on će potući dosadašnji svjetski rekord zgrade u Mon- 
trealu za 5,5 m. 

Neboder je jedna od onih zgrada u Chicagu kod 
kojih se namjerava mjeriti postrani otklon i titranje 
pod raznim uslovima opterećenja vjetrom. Registrirane 
veličine bi se uspoređivale s rezultatima pokusa na 
modelima u tunelima. 

Vanjski zidovi će biti kontinualno zakrivljeni i ve¬ 
zani na trokutastu betonsku jezgru u koju će biti 
smještena dizala, stubišta itd. Korisna površina za 
900 stanova iznosit će 120.000 m 2 . 


Pročelje će biti od eloksiranih aluminijskih okvira 
i stakla u bronzanoj nijansi, koje apsorbira vrućinu. 


Model 70-katne stanbene zgrade u Chicagu 


Toranj će počivati na dvoetažnoj bazi, u kojoj će 
biti smješteni mehanički uređaji, parkirašte za 700 
kola, trijem, restoran i kavana. 

Troškovi se cijene na 20 miliona dolara. 

B. P. 


HRAM SA NILA PUTUJE NA NOVO MJESTO 
(Engineering News-Record, New York, novembar 1965) 

Među egipatskim starinama koje treba spašavati 
pred vodama Nila prije dovršenja Asuanske brane je 
i hram Amda, dragocjen spomenik star 3400 godina. 
Zidovi hrama su prekriveni starim napisima, koji bi 
se uništili da se zidove rezalo ili demontiralo. 

Radovi na premještanju 1000 tona teškog hrama na 
udaljenost 2,4 km bili su povjereni egipatskom podu¬ 
zeću za betonske radove Misr, koje se konzultiralo s 
francuskim ekspertima Sainrapt i Brice. Zaključeno je 
da se hram preveze na tračnicama, a radi zaštite krhkog 
objekta da se poduzmu ove mjere: 

— u poprečnom smjeru ispod temelja hrama isko¬ 
pana su 4 jarka i u njima izbetonirane poduhvatne 
grede (duže nego iznosi širina hrama); preko njih su 
izvan tijela hrama izbetonirana dva uzdužna nosača, 
koja su armaturom povezani s poduhvatnim gredama; 

— ispod unutrašnjih zidova izvedene su dvije po¬ 
prečne grede; 

— zidovi hrama povezani su horizontalno i verti¬ 
kalno čeličnim zategama. a temelji hrama su pojačani 
cementnim injekcijama. 

Zatim je izgrađena trokolosiječna pruga duga 2,4 
km i pod uzdužne betonske nosače podvučeno je li 
vagoneta. Na sve vagonete su bile postavljene hidrauli¬ 
čne dizalice. Iza betonskih nosača (u smjeru vožnje) 
postavljene su 3 dizalice za potiskivanje hrama. Naj¬ 
prije su dizalice na vagonetima podigle čitav hram od 
zemlje, zatim su stupile u rad 3 dizalice za potiskivanje 
i hram je krenuo naprijed. 



Dragocjen ali loman spomenik težine 1000 tona morao 
se transportirati u jednom komadu 


Dok su se vagoneti kretali naprijed hidraulične 
pumpe regulirale su visinu dizala na vagonetima tako 
da hram neprestano, bez obzira na promjenu u nagibu 
trase, ostane u vodoravnom položaju. 

Hram je napredovao dnevno 50 m, i 75-og dana sti¬ 
gao je sačuvan na svoje novo mjesto. 

Troškovi su iznosili oko 575000 dolara. 

B. P. 

NOV MODEL RAČUNALA 

(Engineering News-Record, New York, novembar 1965) 

Tvrtka Olivetti-Underwood u New Yorku stavila je 
u prodaju računalo za smještaj na pisaćem stolu, koje 
će, prema tvrđenju tvrtke, premostiti jaz između kon¬ 
vencionalnih uredskih računskih strojeva i normalnih 
elektronskih računala. 



Računalo koje može primiti 120 komandi 


Stroj se stavlja u pogon tipkama i štampa ulazne 
podatke, komande i odgovore brzinom od 30 brojaka 
u sekundi. Programi koji uključuju do 120 komandi 
mogu se predati ručno pomoću tipki, ili, ako se isti 
program ponavlja, može ga se stroju predati auto¬ 
matski s magnetske kartice sa šiframa. 

Kad je jeđamput program predan, stroj automatski 
rješava zadatke i štampa odgovor čim mu se pomoću 
tipki predadu promjenljive veličine. 

Stroj može rješavati diferencijalne jednadžbe, Bes- 
selove funkcije i ^Daviti numeričko integriranje. Pro¬ 
izvođač tvrdi da je programski jezik stroja krajnje 
jednostavan i da ga onaj koji upućen u matematske 
operacije može naučiti u vrlo kratkom vremenu. Pored 
toga proizvođač priprema i držat će na skladištu izbor 
standardnih programa za razna područja primijenjene 
matematike, uključujući i građevinarstvo. 

Stroj stoji u prodaji 3200 dolara, a može se i iznaj¬ 
miti uz mjesečnu zakupninu. 

B. P. 

KUPOLA IZBETONIRANA NA ZEMLJI, A ZATIM 
DIGNUTA 6 M VISOKO 

(Engineering News-Record, New York, novembar 1965) 

Kod gradnje muzičke dvorane u Salt Lake City 
(SAD) ušteđeno je oko 25000 dolara time što je kupola 
promjera 62 m izbetonirana na zemlji, koja je služila 
kao kalup, i zatim pomoću dizalica dignuta na pravu 
visinu metodom lift-slab. Težina kupole 2500 t smatra 
se rekordnom za metodu lift-slab, koja se inače upo¬ 
trebljava kod građenja stambenih i uredskih zgrada. 

Na taj način su troškovi konstruktivnih radova, 
zajedno sa zemljoradnjama, smanjeni na 37 dolara 
po m 2 



SI. 1: Sve je spremno za dizanje 2500 t teške kupole 



SI 2: Na visini 2,10 m prekinuto je dizanje kupole radi 
izvedbe završnih radova na podgledu kupole 

Građenje je počelo iskopom za prstenasti temelj 
zgrade i njegovim betoniranjem. U prsten je usađeno 
36 vertikalnih čeličnih stupova sanđučastog presjeka. 

Zatim je na tom temelju, kao podlozi, izbetoniran 
zatezni prsten (serklaž) kupole. Prsten je presjeka 
150/60 cm, a u njega je smješteno 9 užeta sa 43 žice 
za naknadno napinjanje. U prstenu su ostavljeni otvori 
za slobodan prolaz čeličnih stupova. 



SI. 3: Kupola je na svom mjestu, odvaža se zemlja 
koja je služila kao kalup 


Sva zemlja koja se dobila planiranjem terena i 
iskopom temelja upotrijebljena je za izradu sočivastog 
nadvišenja. Sočivo od zemlje pokriveno je plastičnim 
folijem i zatim 2,5 m deb. slojem ekspandiranog poly- 
stirena, izrezanim taono na oblik kupole. Polysterin 
je služio kao oplata i ostao je definitivno ugrađen u 
kupolu kao izolacija. 

Zatim je kupola armirana i betonirana. Poslije stvrd- 
njavanja kupole napeta su u serklašu užeta za dava¬ 
nje prednapona i zatim injektirana. Kupola je bila 
spremna za dizanje (si. 1). 

Dizanje je obavljeno u dvije faze. Najprije je ku¬ 
pola dignuta na visinu 2,10 m, tako da nije bilo po¬ 
trebna skela za završne radove na donjoj površini 
kupole (si. 2). 

Zatim se prišlo drugoj fazi, dizanju kupole na pro¬ 
jektiranu visinu 6 m. Dizalo se brzinom 60 cm na sat. 

Poslije toga je odstranjena suvišna zemlja iz zgrade 
i njome isplaniran okoliš (si. 3). 

Ukupan trošak građenja iznosi 1 milion dolara. 

B. P. 

OLUJA RUSI GIGANTSKE TORNJEVE ZA 
HLAĐENJE 

(Engineering News-Record, New York, novembar 1965 
i mart 1966) 

Oluja je srušila tri rashladna tornja i oštetila još 
pet na termoelektrani, (na ugalj) kapaciteta 2 mil. kW, 
Ferrybriđge u Engleskoj (si. 1 i 2). 

Cijeni se da je brzina vjetra dosizala 120 km na sat. 


Šteta je nastala nekoliko dana poslije odlaska so¬ 
vjetske ekipe koja je bila u posjeti da prouči hiperbo¬ 
lične rashladne tornjeve. Velika Britanija se s pravom 
smatra za vodeću u svijetu u projektiranju i izvedbi 
tih tankih ljuskastih građevina od betona. Ovi tornjevi 
hlade kondenznu vodu izlažući je promaji zraka. Kre¬ 
tanje zraka postizava se prvenstveno prirodnom pro¬ 
majom, umjesto umjetne s ventilatorima. 



SI. 1: Pod udarcima vjetra brzine 120 km na sat 
rashladni toranj visine 115 m ruši se u oblaku be¬ 
tonske prašine 



SI. 2: Tri tornja su srušena, a tri su napukla 


Investitor izjavljuje da su dva tornja bila »uglav¬ 
nom dovršena«, a ostali da su bili u poođmaklom sta¬ 
diju građenja. Tornjevi su visine 115 m. Trošak gra¬ 
đenja se cijeni na 700.000 do 840.000 dolara za svaki 
toranj. 

Komisija stručnjaka još nije utvrdila uzroke ruše¬ 
nja. Međutim, ona je preporučila da se tornjevi istog 
tipa ponovo izgrade na postojećim temeljima, ali sa 
povećanom debljinom betonske ljuske i s jačom arma¬ 
turom. 


B. P. 

U SOVJETSKOM SAVEZU SE USPJEŠNO BORE 
S TRAJNO SMRZNUTIM TERENIMA 
(Engineering News-Record, New York, novembar 1965) 

Sovjetski građevinci imaju velika iskustva u gra¬ 
đenju na trajno smrznutim terenima, jer takva zem¬ 
ljišta obuhvaćaju 47°/o čitavog sovjetskog teritorija. 

Važnije činjenice o takvim terenima utvrđene po¬ 
slije drugog svjetskog rata jesu ove: 

— debljina trajno smrznutog sloja može se kretati 
od 1 do 900 metara; 

— trajno smrznuti sloj je pokriven najmanje 1 m 
debelim »aktivnim« slojem koji ljeti odmrzava; 

— smrznuti slojevi tla su topliji nego se mislilo: 
temperatura u njima se kreće između —7° C i —8° C. 

Ranije se mislilo da je fundiran je na trajno smr¬ 
znutim terenima stabilno. Međutim, novija iskustva 
su pokazala da temelji prenose dovoljno toplote da bi 
došlo do otapanja smrznutog tla i sjedanja zgrade. Ne 
samo to. Kako u aktivnom sloju ljeti toplija voda pada 
na dno i poslije smrzavanja bubri, pokazali su se ne¬ 
sigurnima i objekti fundirani na šipovima, ako nisu 
dovoljne dužine i otporni na lom u vlaku; njih je na¬ 
stali led izvlačio iz tla i lomio. Zato se sada zahtijeva 
da kod temeljenja zgrada šipovi budu armirani, da 
dužina šipova bude tolika da oni u trajno smrznuto 
tlo ulaze na dubinu dvaput veću nego što iznosi de¬ 
bljina aktivnog sloja i da ventilirani prostor iznad 
tog sloja bude iste debljine. To je sistem fundiran ja 
koji se sada redovno primjenjuje kod stambenih 
zgrada. 

Kod topionica i sličnih objekata kod kojih se raz¬ 
vija toplota nastoji se s fundiranjem ići do stijene ili 
se šipovi spuštaju na veće dubljine. 

Kako se šipovi ne mogu zabijati u smrznuto tlo, 
treba prethodno za njih tlo pripremiti. Ranije se u 
tu svrhu upotrebljavala »parna igla«, tj. tanka cijev 
kroz koju se dovodi para, koja otapa smrznuto tlo. 
Radnici cijev vrte i zabijaju do željene dubine. Stvara 
se valjak raskravljene zemlje kroz koju se zabije šip. 
Zemlja oko šipa trajno zamrzne. 

Pokazalo se, međutim, da parna igla može da po¬ 
remeti režim trajno smrznutog tla, da mogu nastati 
velike šupljine otopljenog tla, što može dovesti do te¬ 
škoća. Problem se komplicira time što velike količine 
vrele vode u valjku odmrznutog tla zahtijevaju i do 
2 mjeseca dok se ponovno zamrznu i za to vrijeme sav 
posao na gradilištu stoji. 

Zato se u novije vrijeme primjenjuje bušaća napra¬ 
va koja je u stanju da uz rad u 3 smjene prodire kroz 
stijene i kroz zamrznutu zemlju branom od 15 do 20 
m dnevno. Kad se dođe na zahtijevanu dubinu, trećina 
rupe se napuni nesmrznutom zemljom i šip se polako 
zabija. Nesmrznuta zemlja se diže prema gore popu¬ 
njavajući prazni prostor između šipa i bušotine. Već 
za 8 dana šip solidno zamrzne u tlo. 

Zanimljiva je zaštita gradilišnog tla od zimskih 
smrzavica, koja se primjenjuje da bi se zemljoradnje 
mogle obaviti i u zimsko doba. Oko gradilišta se izvede 
gat visok 15 cm. Zatim se unutar tako ograđene povr¬ 
šine pobije veći broj drvenih kočića koji također vire 
15 cm iz terena. Kad počnu mrazevi, obično početkom 
oktobra, u taj prostor se napusti voda, koja na po¬ 


vršini smrzne i stvori ledenu koru. Poslije dva dana 
ispumpa se voda ispod te kore (debljine oko 5 cm) i 
nastala zračna izolacija sačuva čitave zime, ili bar 
veći dio zime, gradilišno tlo nesmrznutim. 

Zanimljiva je tehnika koja se primjenjuje kod 
iskopa: grijanje smrznutog tla električnom strujom. 
Ona se sastoji u tom da se u tlu izbuši niz pravilno 
raspoređenih rupa, recimo 5 m dubokih, u koje se 
utaknu čelične cijevi i spoje na izvor električne struje 
napona 1300 V. Smrznuto tlo je dobar vodič električne 
struje, i to tim bolji čim je tlo hladnije. Struja se 
pušta da teče 5 dana, zatim se čeka 5 dana, da bi se 
proizvedena toplota pravilno rasporedila u tlu, pa se, 
poslije probijanja tanke smrznute kore, može prići ba- 
gerovanju odmrznutog tla. (S obzirom na bogatstvo 
vodnih energetskih izvora u Sibiru, električna struja 
se u polarnim krajevima koristi i za grijanje stam¬ 
benih i javnih zgrada, zatvorenih trgova itd.). 

B. P. 

MLAZ VODE UBRZAVA PROBIJANJE ALPSKOG 
TUNELA 

(Engineering News-Recorđ, New York, novembar 1965) 

Visoko u Alpama jedno udruženo bečko poduzeće 
(Stuag-Rella) koristi mlaz zraka i vode za ubrzavanje 
radova i poboljšanje radnih uslova kod građenja tu¬ 
nela. Mlaz smanjuje količinu prašine u zraku na polo¬ 
vinu količine koju dozvoljavaju propisi i toliko ras- 
hJadi mjesto rada da odstranjivanje otpucane stijene 
može početi već 5 minuta poslije miniranja. 

Stuag-Rella izvodi sjevernu dionicu tunela Felber- 
tauern (dužine 7300 m, na nadmorskoj koti 1550 m, pre¬ 
sjeka 9 m 2 ), kojim će prolaziti naftovod promjera 1 m, 
dužine 460 km od Trsta do Ingolstađta u Zap. Njema- 

čkoj (slika). Južnu dionicu tog tunela i preostala dva 
tunela na trasi izvode poduzeća iz Francuske, Zap. 
Njemačke i Italije. 

Bečko poduzeće upotrebljava stropni zračni vod 
promjera 57 cm za konvencionalnu ventilaciju tunela 
i vodovodnu stropnu cijev promjera 38 mm za mlaz 
zraka i vode kao pomoćni sistem ventilacije. Zrak sili 
vodu da izlazi kroz raspršivače u finom mlazu okomito 
na tunel. Raspršivač se nalazi 20 do 40 m od miniranog 
čela tunela i stvara privremenu komoru u tunelu za 
vrijeme eksplozije i neposredno iza nje. 

Dim od miniranja i fine čestice prašine prolaze kroz 
vodni zastor. Voda hladi vrele plinove i obara prašinu. 

Ovaj sistem bio je iskušan već kod građenja ce¬ 
stovnog tunela Felbertauern, ali presjek tog tunela od 
70 m 2 bio je prevelik za uspješnu primjenu sistema, 
pa je bio napušten. 

Trošak sistema je neznatan. Za dovod zraka i vode 
može poslužiti svaka čelična cijev. Raspršivač, pro- 
bušeni isječak kruga od 120° načinjen je na licu mjesta 
i navaren je na cijev. 

Ukupan trošak transalpinskog naftovoda će iznositi 
168 mil. dolara. Kad se dovrši u 1967. god. kapacitet 
naftovoda će iznositi 700.000 hl na dan, kasnije će se 
kapacitet povećati na 1 mil. hl na dan. 

B. P. 

KOPNENI TRANSPORT ZAHTIJEVA SVE VEĆE 
BRZINE 

(Engineering News-Record, New York, decembar 1966) 

Ministarstvu trgovine SAD podnijet je ovih dana 
izvještaj u kome se u širokim potezima izlažu moguć¬ 
nosti da se zadovolje potrebe zemlje za brzim kopne¬ 
nim saobraćajem, koje će postojati 1980. god. U izvje¬ 
štaju, koji je spremio Tehnološki institut iz Cambridgea 
preporuča se, da se troškom od 10 miliona dolara izradi 
detaljan program za izgradnju sistema kojim bi se po¬ 
stigla brzina putničkog saobraćaja između gradova od 
300 do 500 km na sat. 

Izvještaj je pisan za prilike u sjeveroistočnom di¬ 
jelu zemlje, ali razmatranja mogu biti od interesa i 
drugdje. 


U izvještaju se izlažu četiri alternative: 

Vođeni put u niovu zemlje. Troškovi građenja bili 
bi najniži. Bio bi sličan suvremenim autoputevima, 
vjerojatno zatvoren i s kakvom napravom za automat¬ 
sko upravljanje vozilima. Slijeganja i deformacije usli¬ 
jed vlage i temperaturnih razlika činili bi vrlo teškim 
održavanja u tolerancijama zahtijevanim za razmotrene 
brzine. Izvodivost takvog puta je, dakle, dvojbena. 

Vođeni put na stupovima u udaljenosti 30 do 150 m 
zahtjevan bi manje troškove izvedbe, ali građevni tro¬ 
škovi bi bili veći. I ovdje bi pomaci u tlu mogli dovesti 
do deformacije staze, a pored toga pod pomičnim tere¬ 
tom stupovi visine 12 m bi bili nov izvor deformacija, 
koje bi bilo teško unaprijed predvidjeti i odstraniti. 

Tunel na dubini oko 30 m ispod terena, bi znatno 
povećao troškove građenja. Veliku smetnju bi pred¬ 
stavljale duboko fundirane zgrade u velegradovima. 

Tunel na velikoj dubini bio bi najskuplji i teško bi 
bilo unaprijed procijeniti troškove građenja. Ali takav 
tunel bi dao putu potrebnu fleksibilnost i potpunu izo¬ 
liranost. Relativno je neranjiv i ne podleži pokretima 
tla, osim u potresnim zonama. Između Bostona i Wa- 
shingtona tunel bi morao biti 150 m dubok. 

U izvještaju se kaže, da se za sada ne može dati 
ocjena koje bi od ta četiri rješenja bilo najpogodnije. 
Odgovor mogu dati tek detaljnija istraživanja. Naj¬ 
važniji faktor kod izbora tipa puta bit će, naravno, 
izbor vozila. U izvještaju se spominju vozila na gume¬ 
nim i čeličnim točkovima i na zračnom jastuku, a po¬ 
gon plinskim turbinama, indukcionim motorima ili 
pneumatski (potiskivanjem kroz cijev). 

Nije dan ni definitivan prijedlog za izbor trase. Put 
bi mogao biti ravna linija s malo zaustavljanja ili 
mreža s ekspresnim linijama i lokalnim odvojcima. 

U izvještaju se predskazuje da bi se novi sistem ve¬ 
likih brzina mogao realizirati u sjeveroistočnom kori¬ 
doru, najranije za 15 godina, ali vjerojatno mnogo ka¬ 
snije. Zato se traže privremena rješenja — poboljšanje 
postojećih saobraćajnih veza (nabavka novih električ¬ 
nih lokomotiva i plinskih turbina itd.), koja će omo¬ 
gućiti brzine 200 km na sat. 

B. P. 


Iz Saveza građevnih inženjera i tehničara Hrvatske 



SOCIJALNA I STAMBENA IZGRADNJA 
U SR NJEMAČKOJ 

U Društvu građevnih inženjera i tehničara u Za¬ 
grebu i Ljubljani održao je u jesen 1965. Dipl. Ing. E. 
Schwarzer, savjetnik pokrajinske vlade u Wiesbadenu, 
predavanje pod gornjim naslovom, čiji skraćeni sadržaj 
donosimo u prijevodu. 

— Korisno je proviriti preko susjednog plota iako 
vrtovi Jugoslavije i Njemačke neposredno ne graniče, 
nego je između njih vrt Austrije. Svijet je postao ma¬ 
nji i usprkos različitim političkim, privrednim, geo¬ 


grafskim i drugim razlikama, svuda se pojavljuju slični 
problemi i nalaze slična rješenja. 

Posebno je tendencija ljudi, da se naseljavaju u na¬ 
gomilane uske prostore, stara kao samo čovječanstvo 
i sasvim nezavisna od toga, koji oblik vladavine jedna 
zemlja smatra pravilnim. 

Iz ove tendencije nikla je zadaća »socijalne stam¬ 
bene izgradnje«. 

Zahvalan sam što o tome mogu govoriti pred jugo¬ 
slavenskim kolegama, tim više što sam kroz moja peto- 

kratna putovanja u Jugoslaviji saznao, koji problemi 
vas najviše zanimaju. 

Jasno je, da pri tom nije interesantno, kako u Ju¬ 
goslaviji ili SR Njemačkoj i u cijelom svijetu do vla¬ 
stitog stana dolaze oni, koji zahvaljujući svom materi¬ 
jalnom blagostanju to mogu učiniti, nego se radi o 
masi ljudi, koji to ne mogu. Gledišta o tome, što je 
»socijalno stambeno građenje« različita su u pojedinim 
zemljama, jer se i odnos između troškova građenja i 
najamnine stana različito tretira. Gledišta se kolebaju 
između uvjerenja, da troškovi građenja i najamnine 
stana nemaju ništa zajedničkog, tj. da korisnik stana 
treba da snosi samo troškove stanarine prema visini 
svojih prihoda, a nikako otplaćivanje građevnih tro¬ 
škova, i suprotnog gledišta, da korisnik stana treba 
da snosi cjelokupne troškove amortizacije građevnih 
troškova. 

SR Njemačka izabrala je srednje rješenje, time što 
federacija, republike i poslodavac financijski podupiru 
svojim kreditima stambenu izgradnju. Na taj način 
podignuto je u SR Njemačkoj od 1949. do danas, po- 
smatrano i u svjetskom mjerilu, vrlo visoki broj od 8,3 
miliona stanova. Ovaj broj znači da je od osnutka SR 
Njemačke, svake minute, danju i noću, završen po 
jedan stan. Samo u 1964. podignuto je 623.000 stanova. 

Interesantno je usporediti ove rezultate sa rezulta¬ 
tima razvijenih zemalja. U razdoblju 1961—1963. iz¬ 
građeno je na 1000 stanovnika u SR Njemačkoj 10, u 
Švedskoj 10,1 i u SSSR 11,7 stanova. Ovi podaci, me¬ 
đutim, nedaju sliku o vrijednosti stanova — prema 
njihovoj veličini i opremljenosti. Npr. u Izraelu gradi 
se 18 stanova na 1000 stanovnika godišnje, ali se radi 
o vrlo jednostavnim stanovima za skromne useljenike 
iz Sjeverne Afrike i Bliskog Istoka. U SR Njemačkoj 
iznosi prosječna površina jednog stana 80 m 2 . To je 
vrlo mnogo, iako još nije maksimum evropskog stan¬ 
darda. Od toga su 60% svih stanova trosobni i četvero- 
sobni, dok su u Belgiji, Danskoj i Švicarskoj pretežno 
četverosobni stanovi, a u Engleskoj, Nizozemskoj i SAD 
pretežno peterosobni. 

U spomenutih 8,3 miliona novih stanova uselilo se 
oko 25 miliona ljudi. Dakle od 58 miliona stanovnika 
SR Njemačke do 1964. smješteno je 43% u nove sta¬ 
nove. Onaj koji je vidio porušene njemačke gradove 
krajem rata, moći će ove brojeve razumjeti. Teoretski 
deficit stanova postao je dakle malen, a broj intere¬ 
senata na stan pao je na 300.000. Međutim, ovaj poda¬ 
tak bio bi obmana, jer nije vidljivo koliko stanova 


danomice otpadaju promjenom strukture, sanacijama 
centara i propadanjem zgrada. Zbog toga proizvodnja 
stanova u Njemačkoj neće opasti, koliko bi se to moglo 
očekivati. 

SR Njemačka pospješuje stvaranje vlastitog imetka 
i time udovoljava tendenciji Nijemaca za posjedova¬ 
njem vlastitog stana na vlastitom zemljištu. Ta ten¬ 
dencija poklapa se i sa ostalim srednjo-evropskim zem¬ 
ljama. Kod naroda Sredozemlja je ova tendencija mno¬ 
go manje izražena, te je i etažno vlasništvo u više¬ 
katnicama mnogo popularnije. Od navedenih 623.000 
novih stanova u 1964. bili su 200.000 u jedno- ili dvo- 
obiteljskim kućama. 

Kod prilično velikog udjela etažne stambene grad¬ 
nje moglo se očekivati, da će se odgovarajuće razviti 
i porast građenja s prefabrikatima, tj. montažno gra¬ 
đenje, slično kao što je u Francuskoj i istočnim evrop¬ 
skim zemljama. Međutim, taj slučaj nije nastupio. Tre¬ 
bao se pojaviti utjecaj francuskih i švedskih montažnih 
tvornica na njemačkom tržištu, da bi se povećao udio 
montažnog građenja. Tek od 1955. povećao se udio mon¬ 
tažnog građenja projektiranjem i gradnjom »sateliskih 
naselja«, koja po obimu i veličini liče malim grado¬ 
vima. Tako se npr. gradi »stambeni grad na Limesu« 
za 12.000 stanovnika i »Sjeverozapadni grad Frankfurt 
(M)« za 30.000 stanovnika. Ova dva velika gradilišta 
opskrbljuje jedna tvornica u zajednici francuske firme 
Coignet i njemačke firme Philipp Holzmann AG, koja 
dnevno proizvodi osam gotovih stanova. Svuda gdje 
se montažno građenje brzo razvija, diskutira se pita¬ 
nje, da li masovna proizvodnja dovodi do opasnosti, 
da umjesto obiteljskih socijalnih stanova nastanu ma¬ 
sovni stanovi i naseobine, koje više ne zaslužuju naziv 
»stan«. Zato postoje mnogi primjeri. U Saarbriickenu 
građeno je jedno naselje uz sudjelovanje francuske 
firme Camus, mnogo bolje izvedeno nego slična u vele¬ 
gradovima Francuske, ali ipak na granici onog, što 
smo kao zabrinjavajuću pojavu spomenuli. Od ovakvih, 
vrlo deprimirajućih fasada zgrada sa 12—14 katova i 
dužine od nekoliko stotina metara, odskaču pojedinačne 
montažne zgrade-soliteri sa 6—8 stanova u etaži, koji se 
sve češće grade u Njemačkoj. Te zgrade vrlo su po¬ 
godne za optimalne stanove bračnih parova bez djece, 
zaposlene neženje, umjetnike i druge grupe zaintere¬ 
siranih, koji daju prednost životu u anonimnosti jed¬ 
nog solitera, nego atmosferi intimnosti malih naseo¬ 
bina. Ove zgrade dosižu do 20 etaža sa pet stanova, 
dakle pružaju smještaj za 350 do 400 osoba. 

Put kojeg je njemačka socijalna stambena izgrad¬ 
nja prešla od 19. stoljeća sa njegovim »najamnim ka¬ 
sarnama« do početka nacionalsocijalističke diktature, 
obilježen je imenima znamenitih arhitekata i urba¬ 
nista kao Heinrich Tessenow, Bruno Tant i Walter 
Gropius. Nacionalsocijalisti su vrlo malo investirali 
u socijalne stanove, ali tim više u dekorativne monu¬ 
mentalne građevine. O daljnjem razvoju naprednih 
ideja na tom području više nije moglo biti riječi. 

Nakon ogromnih ruševina, koja su ostala nakon 
rata u gradovima, otpočela je obnova. Namjerno upo¬ 
trebljavamo izraz »obnova«, jer je trebalo nekoliko 
godina dok smo se riješili predrasude da se porušeno 
treba obnavljati, a ne otpočeti s novogradnjama. 

Usporedbe stanova koji su izgrađeni odmah poslije 
rata (npr. centar Kassela i stari dio grada u Nurnber- 
gu) sa današnjim novim naseobinama pokazuju, da su 
građevni programi sa raznolikošću tipova stanova 
vrlo vješto uklopljeni u urbanistički ambijent. Karak¬ 
teristični primjer je naseobina »Zollhaus« u Nurnbergu, 
koja, iako namijenjena isključivo željezničkim službe¬ 
nicima, odrazuje životnu povezanost ljudi s vrlo razli¬ 
čitim prohtjevima. 

Zadatak, da se izgrade potpuno novi gradovi, bio 
je u Saveznoj republici Njemačkoj usamljen i u skrom¬ 
nim okvirima. Mreža postojećih gradova na uskim 
nagomilanim prostorima, gdje bi se moglo diskutirati 
o gradnji novih gradova, već je bila toliko gusta, da 
nije pružala pogodne površine za životno sposobne je¬ 
dinice u smislu engleskih novih gradova. Rijetki pri¬ 
mjer za ovo je novi grad Senne kod Biefelda od 17.000 
stanovnika, podignut po projektu profesora Dr Reicho- 
wa. Sva ostala nova naselja imaju karakter satelitskih 
gradova, iako po vanjskom izgledu sa svojim nabav¬ 
nim centrima, školskim centrima, postrojenjima za 
uništavanje smeća, daljinskim toplovodima, imaju ka¬ 
rakter novog grada. 

U tu kategoriju spada sjeverozapalni grad u Frank¬ 
furtu/M po projektu arhitekta W. Schwagenscheidta, 
koji u kompaktnom i velegradsko djelujućem obliku 
sjedinjuje sve što je potrebno jednom gradu od 30.000 
stanovnika, dakle nabavne centre, pojedinačne duća¬ 
ne, upravne zgrade, vatrogasna spremišta, biblioteku, 
nadkrita plivališta i ostale kulturne zgrade. Taj dio 
novog Frankfurta spojen je mrežom podzemne željez¬ 
nice sa centrom grada, koja je sada u izgradnji. Sve 
glavne saobraćajnice na raskršćima su u dva nivoa 
— bilo kao podvožnjaci ili nadvožnjaci, izgrađeni pre¬ 
težno od montažnih prefabriciranih elemenata. Poseb¬ 
nost tog sjeverozapadnog Frankfurta su podzemne ga¬ 
raže, također montažno izgrađene. Kod gustoće moto- 
rizacije od 1 auta na 5 stanovnika (prosjek svih vele¬ 
gradova u SR Njemačkoj) uspjelo je izgradnjom tak¬ 
vih garaža skloniti automobile sa zelenih površina 
između kuća. Pored toga otklonjene su smetnje koje 
noću izazivaju automobili, odvajanjem ovih »garažnih 
kompleksa« od »stambenih kompleksa«. 

Daljnji dobar primjer je »šumski grad« u Karlsruhe. 

U cijelom svijetu postavlja se problem, da li ove stam¬ 
bene naseobine izvan centara velegradova kao tzv. 
»gradovi za spavanje« pružaju onu urbanu atmosferu, 
koju si stanovnik velegrada priželjkuje. Podizanjem 


samo građevina namijenjenih za razvoj kulturne dje¬ 
latnosti, nije problem rješen. Poslovno-trgovinski dio 
grada kao stjecište čovjeka u smislu historijskog trga 
(pijace ili pazara) svakako spada u uži opseg svakog 
ljudskog naselja. Mi smo po prvi puta na slobodnom 
prostoru u otvorenoj prirodi podigli između velegra¬ 
dova Frankfurta, Mainza i Wiesbađena na raskršću 
dviju saveznih autocesta jedan nabavni centar (si. 1_4) 

po američkom uzoru. Taj nabavni centar do sada je 
pokazao odlične rezultate. 

Subota prije podne je, nakon uvođenja 5-dnevnog 
radnog tjedna, vrijeme za kupovine. Tad’a se na par¬ 
kiralištu ovog nabavnog centra nađu po 3000 automo¬ 
bila u 5 smjena ili 15.000 automobila na dan. Ovo uka¬ 
zuje kako je bila opravdana ideja, da se između neko¬ 
liko naglorastućih velegradova, smještenih na uskom 
prostoru, izgradi ovakav nabavni centar modernog 
stila. Mase ljudi, koji se, tačno po teoriji Francuza Fou- 
rastiea, okupljaju u ovakvim žarištima privrede i pro¬ 
meta, stavljaju inženjersko-tehnički kadar svih struka 
danomice pred nove zadatke, koji se vrlo teško rješa¬ 
vaju. Prometne površine su zakrčene, zrak je nečist, 
a u vodi se oskudijeva. Ali ipak se svi ovi zadaci teh¬ 
nički mogu riješiti. 

Ako se usporede rezultati pojedinih zemalja, npr. 
između novih gradskih naselja u Munchenu, Istambulu, 
Kopenhagenu i Ljubljani, može se ustanoviti, da se 
krećemo istim pravcem. Pojedinačne razlike u shvata- 
njima o odnosu troškova građenja prema visini na¬ 
jamnina, gube se prema općepostignutim zajedničkim 
stavovima. 

Dakle, ipak se isplati zaviriti preko susjednog plota. 
Pri tom ćemo ustanoviti, da mi kao tehničari samo 
onda dolazimo do dobrih rješenja, ako i pored statičkih 
proračuna i arhitektonskih predodžbi uđemo u suštinu 
problema, dakle da socijalnu stambenu izgradnju, o 
kojoj je bilo ovdje riječi, spoznamo ne samo kao isklju¬ 
čivi tehnički zadatak nego i kao socijalni i politički 
problem. 

Dodatak prevodioca 

U predavanju Dipl. Ing. Schwarzera spominje se 
kao prvi objekt te vrste u Evropi »Main Taunus na¬ 
bavni centar«. Prema naknadno primljenim podacima 
od Direkcije centra, smatramo interesantnim objaviti 
tehničke karakteristike ovog svojevrsnog objekta. 

Centar je smješten u otvorenoj prirodi van naselja 
na križanju savezne autoceste 8 i savezne ceste 40, na 
površini od 330.000 m 2 , od čega pokrivene površine rob¬ 
nih kuća iznose 42.000 m 2 . Ukupni troškovi izgradnje 
iznose cca 55 miliona DM (cca 17 milijardi st. dinara). 

Parkirališta imaju kapacitet za 3.000 kola. Pristupni 
putevi iznose 2 km. Hortikulturne površine u centru 
iznose 16.000 m 2 . 

Uz robne kuće svih područja potrošnje u centru se 
nalazi ambulanta, ljekarna, pumpna stanica za pogon¬ 
ska goriva sa praonicom automobila, trgovinom rezerv¬ 
nih dijelova, banka, pošta, turistički biro, dječji 
vrtić itd. 

Gravitaciono područje nabavnog centra obuhvaća 
gradove Frankfurt, Wiesbaden, Darmstadt, Mainz, 
Offenbach i daljnjih 200 manjih komuna u presjeku 
od 30 km, na kome obitava 2 miliona stanovnika. 

U usporedbi s SAD, američki potrošači izgube 12—15 
minuta autom da stignu do sličnog »Shopping centera«, 
dok do MTZ treba 10 minuta. 

Gustoća saobraćaja na saveznoj autocesti pred cen¬ 
trom iznosi 50.000 vozila dnevno. Prema statističkim 
podacima, u SR Njemačkoj struktura izdataka je 42% 
za prehranu, 13 % odijevanje, 9% obrazovanje i zaba¬ 


va, 6% troškovi prevoza, 5°/o higijenske potrepštine, 
25% stanarina, loženje, rasvjeta i kućne potrepštine, 
i na bazi ove strukture kalkulirana je i količina i vrsta 
robe u nabavnom centru. U centru ima oko 2000 na¬ 
mještenika, a do njega, iz spomenutih gradova, vodi 
dnevno 80 autobusa. 

Preveo s njemačkog: 

Milan Jančiković 

JAVNA DISKUSIJA O SREDNJEROČNOM PLANU 
RAZVOJA SFRJ I SR HRVATSKE DO 1970. GODINE 
Predavanje je držao Ing. Ivo Majnarić (Zavod za 
planiranje SR Hrvatske) u Društvu građevnih inže¬ 
njera i tehničara Zagreb, 19. V 1966. 

Na javnu diskusiju o planu bili su pozvani svi čla¬ 
novi DGIT Zagreb. Nakon što je pročitan dio plana 
koji se odnosi na građevinarstvo i nakon što je Ing. 
Majnarić dao obrazloženje, razvila se živa diskusija, 
te su na kraju date primjedbe: 

— Plan nije dovoljno definirao građevne djelatno¬ 
sti, kao što su cestogradnja, hidrograđevni objekti, 
regulacija rijeka i si. 

— Smatra se da treba ove objekte tretirati na 
drugi način, kao npr. proširenje tvornice »Vunoteks« 
u Karlovcu ili stambene izgradnje, jer privredne or¬ 
ganizacije ne mogu izravno utjecati na građenje i 
planiranje. 

— Uočeno je da se npr. gradi cesta u Bjelovaru, 
gdje ima momentano sredstava, a da u planu nije 
spomenuta cesta Zagreb—Split, koja je za SR Hrvat¬ 
sku od općeg značenja. 

— Još uvijek nije riješeno pitanje financiranja 
projektiranja objekata ove vrste prije nego što se 
donose odluka o građenju, kako bi se bilo u stanju 
raditi alternative i odabrati najekonomičnije rješenje, 
a ne da se projektira kao što je bio slučaj s Jadran¬ 
skom magistralom. Smatra se da je uputno ulagati 
u ove studije, a za to nemaju sredstava ni projektne 
ni izvođačke organizacije. Ovu vrstu radova treba 
drugačije tretirati negoli stambenu izgradnju. 

— Smatra se da nije saglasno s realnim planom 
otvaranje arhitektonskog fakulteta u Prizrenu, u vri¬ 
jeme kada arhitekti ostaju bez posla i odlaze u ino- 
stranstvo na sporedne radove. 

— Bilo je govora o promašenim investicijama 
uslijed direktnog planiranja odozgora, a postoji ista 
opasnost od neusklađenog predviđanja odzdo, odno¬ 
sno ukoliko ne bude dovoljno koordinacije u privredi. 

— Spomenuta je proizvodnja rebrastog betonskog 
čelika kojeg se počelo proizvoditi bez prethodnih ta¬ 
bela za proračun i upotrebe, i to samo u šipkama od 
9 m, što je konačno poskupilo građenje umjesto po¬ 
jeftinilo. 

— U više je navrata spomenuta potreba za orga¬ 
nom građevinarstva, jer građevinarstvom ne treba 
smatrati samo proizvođačke organizacije nego i opću 
upravnu službu za regulativu i ostale djelatnosti van 
građevnih poduzeća. 

— Projektne organizacije za hidrograđevne objek¬ 
te su bez orijentacije, a iz plana nije vidljivo njihovo 
usmjerenje. Slično je i za saobraćaj. 

Ing. Klepac 

GRAĐEVINSKO PODUZEĆE 

ZAGREB - SMICIKLASOVA 23/11 
TELEFON: 410 322, 410-234 


Projektiramo i izvodimo sve vrste obje¬ 
kata niskogradnje i visokog rad nje. 
Raspolažemo vlastitim projektnim biro¬ 
om, potrebnom suvremenom 
mehanizacijom, odgovarajućim struč¬ 
nim kadrom i dugogodišnjim radnim 
iskustvom. 


Suvremena mehanizacija kojom raspo¬ 
lažemo omogućuje nam brzo i 
kvalitetno izvođenje radova niskograd¬ 
nje i visokogradnje. 

Izgradnju i rekonstrukciju vaših indu¬ 
strijskih objekata povjerite našem 
poduzeću. 

VtlŠMMFn u građevinarstvu 

JUGOMONT 

Poduzeće za industrijsko 
građenje 

ZAGREB 

Horvaćanska 11, PP 538, 


telefoni: 513-855, 
513-856, 
513-747 


PROJEKTIRANJE 


Projektiranje građevnih objekata, elemenata i radova, urbanističkih cjelina, 
mikrorajona, tehnoloških procesa proizvodnje i izvedbe te postupaka novih 
konstrukcija 

PROIZVODNJA 




„ZADAR” 

GRAĐEVINSKO PODUZEĆE 
ZADAR, Branimirova obala b. b. 

Telefoni: Direktor 29-74; Računovodstvo 32-04; Tehn. odjel 22-28; 
Komercijalni odjel 22-29 

IZVODI 

• Sve vrste građevinskih radova 

• Taracerske radove 

• Klesarske radove 

• Polaganje plastičnih masa 

• Polaganje tufting tepiha 

® Proizvodi betonske cijevi i betonske elemente 

~ Jedan od objekata u izvođenju Industrogradnje 

I INDUSTR06RADNJA 

j§ .GRAĐEVNO PODUZEĆE ZAGREB 

Uprava : Makančeva 16 — Pošt. pretinac 27 

g Telefoni: 410-529, 410-299, 410-710, 410-323 

H Tvornica betonskih proizvoda: Jankomir, 

|p Nova Loza bb, telefon: 26-224 

jH Projektni biro: Rosevveltov trg 3, 

telefon: 36-122 

§§ Pomoćni pogon i glavno skladište: 

H Radnička cesta bb, Telefon: 642-061, 642-151 


1ZVOD8 SVE VRSTE VISOKOGRADNJE 

IZRAĐUJE PROJEKTE U VLASTITOM PROJEKTNOM BIROU 

»PLOČE« 

GRAĐEVNO PODUZEĆE 

PLOČE 


IZVODI I PROJEKTIRA SVE VRSTE 
GRAĐEVNIH RADOVA: 
VISOKOGRADNJE 
NISKOGRADNJE 

POMORSKOG GRAĐEVINARSTVA 





IZVODI 

Industrijske objekte raspona do 38 m, 
centrifugirane dalekovodne stupove, 
prednapregnute željezničke pragove i 
ostale konstrukcije iz prednapregnutog, 
armiranog, centrifugiranog i lijevanog 
betona. 

»JUGOBETON« 

GRAĐEVNO INDUSTRIJSKO I MONTAŽNO PODUZEĆE 


ZAGREB 

REMETINECKA CESTA 106 
TELEFON: 53-046 












VIADVJCT 

GRAĐEVNO PODUZEĆE-ZAGREB 

dp SIS 


PROIZVODI NOVE 

— tip KSK 

— tip VEZES 


Za sve komercijalne i tehničke 
obratite se na 

ŽELJEZARA SISAK 


Telefon 2122 
Telex 21-168 


ŽELJEZARA SISAK 

































































































